
Mint a fizikai világban, a jogban is mozgás az élet. 
Jogrendszer, a mely stagnál, a mely a kor követelményeivel 
nem számol, az életviszonyok átalakulásával lépést nem tart, 
olyan, mint az elzárt vízmedence, melyet a mozdulatlanság 
lassankint mocsárrá változtat. így a jog is, a mely az élet- 
viszonyokkal együtt nem fejlődik, az igazságosság rendszeré- 
ből az igazságtalanság rendszerévé lesz. 

A jognak fejlődnie kell. Ez a fejlődés különböző módo- 
kon történhetik. 

Vannak a jognak hirtelen és gyökeres átalakulásai, azokra 
a nagy erupcziókra emlékeztetők, melyek egy csapással vál- 
toztatták meg a föld egész felszinét, a hegyek alakulatát, a 
tengerek eloszlását, a folyók medrét. Ilyenek azok a neve- 
zetes idők, a melyekben akár a liberalizmus, akár az állami 
beavatkozás eszméje túlsúlyra jutva, az egész létező jogi 
anyagot szembeötlő gyorsasággal átalakítja. Ez az idő a ko- 
difikátiók korszaka, a kódexek teljes kicserélése, illetve meg- 
újhodása. Van azután lassúbb fejlődés, szórványos fölburján- 
zása az apróbb, nagyobb újabb törvényeknek, melyek jól, 
rosszul illeszkednek bele a meglévők keretébe, hasonlóan az 
erdő régi törzsei közt föltörekvö újabb, ifjabb növényzethez. 
A jognak ez apródonként való átalakulásában, megváltozásá- 
ban, szintén van valami hirtelenség, a változás szembeötlő, 
a határok múlt és jelen közt élesek. 

A jog változása — még ha a jobb felé történik is és 
törvényhozás útján — mindig jár bizonyos hátrányokkal Az 
átmenet nehézségeit, zavarait egyaránt érzi a biró és a fél. 
De végtére mégis megszilárdul és átveszi ez emberek gon- 
dolkodásában uralmát a régi helyett az új rend, mely, ha a 

változás üdvös irányban történt, az átmenet áldozataiért bő- 
ven kárpótol. 

Van azonban a jogfejlődésnek egy formája, a melynél, 
bár a jogban kétségtelenül változás állott be, ezt a változást 
nem kiséri annak az állam részéről való ünnepélyes törvényi 
bejelentése, banem a változás szinte észrevétlenül történik, 
az új jogot a régitől semmi éles batárvonal nem választja 
el, sőt az új jog nem is jelentkezik nyíltan az újság alakjá- 
ban, hanem jelentkezik a helyesen fölismert régi jog álczá- 
jában, mely a régi ügyletekre és cselekményekre is alkalmaz - 
tátik. Ez az eset, midőn a judikatura fejleszti tovább a jogot, 
azt új tételekkel gazdagítva, vagy midőn a törvény magyará- 
zatában, alkalmazásában irányt változtat. 

Vitás lehet, hogy a judicaturának van-e törvény?*o/7^i 
ereje. De hogy törvény, illetve jogszabály a/feoíd ereje csak- 
ugyan van, azt senki sem tagadhatja. 

E^ a jogalkotó functió ép napjainkban a legújabb jogi 
irodalmat igen nagy mértékben foglalkoztatja. Egész nagy 
iskola fejlődött kij-^" a mely Gnaeus Plavius röpiratában már 
teljes programmot is adott és zászlajára a bíró fölszabadítá- 
sát és azt tűzte ki, hogy a biró jogalkotó functiója még a 
törvény rovására is a legszélsőbb határokig kiterjesztessék. 
Azt azonban, hogy a judikatura a jogot nem csak alkalmazni, 

* Tagjai közül nevezetesek Ehrlich, Schmidt, Wurzel, Stemberg. 
Az iskola programmja Gnaeus Flavius (Der Kampf um die Bechts- 
wissenschaft. Heidelberg, 1906) szerint a következő: «Wir fordem, dass 
der Bichter, durch seinen Eid verpflichtet, den Fali so entscheidet, wie 
nach klarem Wortlaut des Gesetzes zu entscheiden ist. Von diesem 
darf und soll er absehen erstens, sobald das Gesetz ihm eine zweifel- 
lose Entscheidung nicht zu bieten scheint ; zweitens, wenn es seiner 
freien und gewissenhaften Überzeugung nach nicht wahrscheinlich ist, 
dass die zur Zeit der Entscheidung bestehende Staatsgewalt die Ent- 
scheidung so getroffen habén würde, wie es das Gesetz verlangU In 
beiden Falién soll er die Entscheidung treffen, die, seiner Überzeugung 
nach, die gegenwártige Staatsgewalt, falls der einzelne Fali ihr vor- 
geschwebt hátte, getroffen habén würde. Vermag er sich eine solche 
überzeugung nicht herzustellen, so soll er nach freiem Becht ent- 
scheiden. Endlich, in verzweifelt verwickelten oder nur quantitativ 
fraglichen Falién, wie Schadenersatz für immateriellen Schaden, soll — 
und muss er — nach Willkúr entscheiden.* 

hanem tovább fejleszteni is képes, nemcsak ezek a merész 
újitók, a szabad jog eme fanatikus harezosai hirdetik, hanem 
a régi dogmatikusok is elismerik.* A különbség csak az, 
hogy az előbbiek táborában el akarnak hárítani minden 
gátat, a mely ezen jogfejlesztő munkát akadályozza, föl akar- 
ják jogosítani a bírót, hogy jogalkotó erejét nyíltan és sza- 
badon gyakorolhassa, míg az utóbbiak minden egyes bírói 
döntés igazságosságát a törvényből való levezetésben találják 
s csak a magyarázati szabályok és a konstrukció szűk és 
kanyargós retortáin át engedik felszínre kerülni az új jog- 
szabályt, melyet épen ezért már a régi jogban bennrejlőnek 
szeretnének feltüntetni. 

Hogy a bíró új jogot is alkothasson, az elkerülhetlen 
szükség. Bármily bölcs és körültekintő legyen is a törvény- 
hozó, nem láthatja előre az összes elbírálás alá kerülő ese- 
teket. Az élet hatalmas áradata nem fér bele a létező sza- 
bályok szűk keretébe. Helyesen mondják a szabad jogért 
küzdők, hogy a törvény már hatálybalépte pillanatában is 
egy elmúlt kor életviszonyainak, felfogásának felel meg. 
Fokozottabb mértékben áll ez a régen meghozott, megvénült 
törvényekre. A felszínre kerülő újabb és újabb esetek eldön- 
tése új jogszabályt alkot; az új életviszonyok közt a régi 
szabályok tartalma is megváltozik. De új esetek nélkül is 
már maga a törvény kétes értelmének egyszerű megállapí- 
tása, a törvényben használt fogalmak kereteinek .egyszerű ki- 
töltése is, még pedig már az alkalmazás legelső esetében, 
jogot teremt, mert a jogszabály alkalmazásának módjától 
függ annak tartalma. Még -inkább áll ez akkor, a midőn a 

* Rámutat a jogalkotó iudicatura óriási szerepére a múltban 
OvScar von Bülov, lipcsei egyetemi tanár. Kifejti, hogy a római jog 
kezdetben tisztán csak ilyen jogalkotást ismert. A Xíl. tábla már ké- 
sőbbi fejlemény. A XII. tábla utáni időkben a praetor részint a táblá- 
kat kiegészítve, részint pedig azok ellenére fejlesztette tovább a jogot. 
Justinianus törvénygyűjteménye csak a létező birói és jogászi jogot 
kodifikálta. A birói jogalkotás példájaként felhozza, hogy a német- 
országi biróságok a XIII. században minden külön törvényhozási in- 
tézkedés nélkül, egyszerűen önszántukból recipiálták a római jogot. 
Ma a birói jogalkotás szerepét az élet által teremtett új esetek eldön- 
téséhon találja. (Gesetz u. Richteramt. Leipzig, 1885.) 



judikaturá egy megszokott, meggyökeresedett magyarázattól 
bármily okból eltér vagy azt megszorítja, avagy kiterjeszti. 
Tagadhatatlan, hogy a jogi élet firmamentuma ilyenkor is 
megváltozott és bár e változást nem kiséri a törvényi beje- 
lentés, mégis a jogélet más planéták alatt fog lefolyni, mint 
eddig, máskép fognak a jogesetek eldöntetni, vagyis a judi- 
katara a tételes jogot megváltoztatta. 

Ezt az erőt a judikaturától elvenni nem lehet és nem 
is volna üdvös. Nem csak a jogfejlődést kötné meg e jog el- 
vonása, hanem a subjektive igazságos, vagyis a kor jogi 
meggyőződésének megfelelő döntést igen sok esetben lehe- 
tetlenné tenné. 

A judikaturá jogalkotó ereje a jogfejlődés rendkívül fon- 
tos tényezője. Szomorú azonban az, hogy e tényező műkö- 
dése nem történik teljesen simán, nem történik oly módon, 
a mely minden tekintetben az igazságosság érvényesülését 
mutatná, hanem épen a jogalkotó judikaturá a jog létreho- 
zásakor az átmenet egész aránytalan súlyát egyesekre há- 
rítja, így a jog megszületését az igazságtalanság tünetei 
kisérik. 

Absolut igazságosságot emberi jogrendtől nem várhatunk. 
Az absolut igazság, az annyit emlegetett anyagi igazság, a 
modern életviszonyok között ritkán valósitható meg. A mai 
élet bonyolult forgalmában minden ügylet ezer és ezer más 
ügylettel áll összefüggésben és a különböző érdekek, igények, 
jogalapok chaoszában gyakran csak formai szabályok, milyen 
pl. a rendelkezésre bocsátás, a hibákról való értesítés köte- 
lessége tudnak rendet teremteni. De ha absolut igazságot 
nem is, relatív igazságosságot meg lehet követelni a jog- 
rendtől. A jog az élet külső rendje s az állam kényszeríti 
az egyént arra, hogy ezt a rendet tiszteletben tartsa, ahhoz 
alkalmazkodjék. Viszont az állam részéről a jogszolgáltatás 
csak akkor lesz legalább relatíve és formailag igazságos és 
csak akkor szülheti az egyénben a megnyugvás érzését, ha az 
alkalmazkodás tényleg lehető volt. Erre szolgál a törvények 
kihirdetése és a vacatíó légis, vagyis az a rendezés, hogy a 
törvény csak kihirdetése után bizonyos időre lép hatályba. 
A judicatura által alkotott új jogban azonban ép ezt az elő- 

zetes alkalmazkodást teszik lehetetlenné az új jogszabály 
életbelépésének sajátos körülményei. Az új jogszabály, mely- 
nek létezését eddig senki, még a biróság sem sejtette, egy- 
szerre hatályba lép és alkalmazást nyer azon jogügyletekre 
azon jogcselelekményekre, a melyek létrejöttét esetleg egye- 
nesen a régi jogszabály létezése, ismerete irányította, a mi 
igazságtalanság. Perekben, a melyeket a régi jogi magyará- 
zatban bizva indítottam meg^ váratlanul vesztessé leszek újabb 
jogi constructiók folytán és a per tárgyán kívül a tetemes 
perköltségekben adom meg az árát a jogfejlődésnek. Cselek- 
ményekért^ a melyeket a régi jogalkalmazásban bizva követ- 
tem el, kártérítési vagy egyéb felelősséget hárítanak reám, a 
melynek a régi jog és a régi joggyakorlat szerint helye nem 
lenne. Vagyis én, az egyes ember, egész váratlanul saját ká- 
romon tapasztalom, hogy a tételes jog egyszerre minden 
előzetes bejelentés nélkül megváltozik, még pedig magyará- 
zati, alkalmazási úton; hogy velem szemben váratlanul nem 
azt a jogot alkalmazzák, a melyet az állam mint normati- 
vumot kihirdetett, illetve nem alkalmazzák ezt a kihirdetett 
jogot az egyszerű, önként felötlő és megszokott értelmében, 
hanem annak valami új, eddig nem ismert értelmet tulajdo- 
nítanak : egyszóval azt látom, hogy a jog a gyakorlatban is 
tovább fejlődik és a fejlődés árát én, épen csak én, nagyobb 
mértékben adom meg, mint mások. 

Mindez igazságtalanság úgy a magán, mint a büntető- 
jogban fölmerül és oka az, hogy a judikatura által alkotott 
új jogszabálynál nincs vacatio legis, hanem a szabály már 
megszületése pillanatában alkalmaztatik, illetve épen csak az 
alkalmazás által jő létre. A mint a fészekhagyó madarak 
fíókái, mihelyt a tojásból kikeltek, vigan szaladgálnak, úgy 
az új jogszabály is már születése pillanatában hat és műkö- 
dik, így azután, a kinek peres ügyében jött létre az új sza- 
bály, méltán panaszkodhatik arról, hogy a jogrendszer, a 
melynek szilárd voltában bízott, hirtelen és váratlanul min- 
den bejelentés nélkül megváltozott és a relatív igazságosság 
követelménye daczára új jogszabály uralma alatt biráltatnak 
el azon cselekményei, a melyeket a régi jog irányított. 

Mindezt jobban megvilágítják a példák. 

A judícatura jogszabályalkotó működésében két főcso- 
porttal kell külön foglalkoznunk. Az egyik a szükséj^kepí 
vagy rendes jogalkotás, midőn azért keletkezik új jogszabály, 
mert a jogeset és új. Olya^, a milyen eddig sohasem léte- 
zett, hanem most kerül először a biróság elé és ezért eldön- 
tése önmagában is szükségszerűleg új jogszabályt alkot. 
A másik az esetleges vagy rendkívüli jogalkotás, a midőu 
új jogszabály azért jő létre, a tételes jogrend azért mutat 
új képet, mert a biróság egyszerre máskép kezdi magyarázni 
a törvényt, mint eddig tette. Az előbbinek szülőoka a jog- 
élet kiapadhatatlan gazdagsága, az élet törvényszerű fejlő- 
dése, az utóbbié az emberi gyarlóság, mely az igaznak, a 
helyesnek fölismerésére gyakran csak hosszú idő után képes. 
Az igazságszolgáltatás szükségképi vagy rendes jogalkotó 
működésénél tulaj donképen nem is mindig fizikai kényszerűség 
az új jogszg|,bály alkotása, mert lehetnek olyan új esetek, a me- 
lyek formailag el volnának dönthetők a régi jog alapján is, 
még pedig negativ irányban, vagyis formailag megoldás volna 
az is, az újabb fajta igényeket (a milyen pl. a munkás igénye 
kártérítésre azon balesetért, a melyet a gyáros minden mu- 
asztás nélkül pusztán az illető gyári üzem természetes ve- 
szélyessége miatt szenvedett) azon az alapon, hogy a régi, 
illetve a fönnálló jog azokat nem ismeri, egyszerűen eluta- 
sítani, mint a hogy a régi római joggyakorlat tette a légis 
actiók korában. De ily döntés nem volna összhangban a kor- 
szellemmel és a kor jogi meggyőződésével, a mely legtöbb- 
ször a biró meggyőződése is. A szükségképiség tehát, a mely- 
ről itt beszélünk, általánosságban nem fizikai, hanem lelki, 
illetve sociális; másrészt a fejlődés ezen módjának szükség- 
képisége abban is rejlik, hogy a változott viszonyokra a régi 
jogszabályok már a dolog természeténél fogva sem alkalmaz- 
hatók teljes merevséggel ; az új esetek önkénytelenül és 
észrevétlenül új szellemmel töltik meg a régi jogot ; ez az át- 
alakulás a judicaturában és a judícatura által szükségképi, 
mert a jog és az élet természetéből, egymáshoz való viszo- 
nyából ered. 

Mindamellett vannak oly esetek is, a melyekben a biró 
jogalkotó működése egyenesen fizikailag is szüksógképi, mert 

a fölmerölő eset olyan természetű, hogy bármely irányban 
való eldöntése új tétellel gazdagítja a jogot. Ilyen a Zitel- 
mann által is fölemlített kérdés/ hogy a telefonon kötött 
szerződés a kereskedelmi törvény szempontjából távollevők 
vagy jelenlevők közti ügyletnek tekintendő-e? Kétségtelen, 
hogy bármiJy feleletet ad a bíróság erre a kérdésre, már az 
első fölmerülő esetben az eredmény mindenkor új jogsza- 
bály lesz, melynek kimondása rendes körülmények között 
tekintettel a fönforgó kétségre a törvényhozó föladata lett 
volna. A bíróra csak azért hárult e feladat, mert a törvény- 
hozó nem látta előre a telefon létezését. (Mint tudjuk, a judi- 
catura úgy nálunk, mint a külföldön — helyesen — a je- 
lenlevők közti ügyletekhez sorozta a telefonon kötötteket.) 

Ilyen teljesen új eset' volt az is, a melylyel egy német 
bíróság foglalkozott. Egy háztulajdonos bérlőjének fölmon- 
dott, de csak feltételesen arra az esetre, ha a háztulajdonos 
fiát, a ki hivatalnok, ugyanazon városba helyezik át és így 
szüksége lesz a lakásra. Kérdés volt, hogy lehet-e a fölmon- 
dást föltételhez kötni? A bíróság nemmel felelt azon helyes 
indokolással, hogy a fölmondási időre a másik félnek van 
szüksége arra a czélra, hogy saját ügyét rendezhesse, — a 
j elén esetben más lakást kereshessen — a mit a feltételhez- 
kötés íllusoríussá tenne. Ebben az esetben is fizikailag el- 
kerülhetetlen volt egy fontos új jogszabály alkotása, mert 
nem kell külön kiemelnünk, hogy az igenleges válasz is új 
tétellel gazdagítaná a jogot. Ugyanilyen volt az a kérdés, a 
melylyel a Curia foglalkozott, hogy^ egyetemi tanár előadása 
a szerzői jogi védelem tárgya-e, a mely kérdést a legfőbb 
bíróság igenlően döntött el vagy az a hasonló eset is, a 
melyben viszont kimondotta a Curia, hogy az árjegyzékbe 
foglalt ábrákra, ha csak az árjegyzék szövegében fölsorolt 
tárgyak külső alakját ismertetik meg, a szerzői jogi védelem 
nem terjed ki.'^ Vagy a végrehajtási jog körében az a táblai 
döntés, mely szerint a lapkiadó és tulajdonjogok végrehajtás 

^ Zítelmann: Lücken im Eecht, 11 o. 

'•* Grecsák : Magyar döntvénytár magánjog il. 761. jogeset. 

^ U. 0. 765. jogeset. 

alá vonhatók.^ Mindezen esetekben bármily irányú döntés 
új jogelvet foglalt volna magában, vagyis hogy triviálisan és 
kézzel foghatóan fejezzem ki magamat, bármily irányú dön- 
tést fölvehettek volna a gyűjtők az elvi jelentőségű határo- 
zatok közé.^ 

Hogy csakugyan új szabály keletkezett, azt igazolja az, 
hogy mindeme tételek oly természetűek, hogy azok már ma- 
gában a törvényben elhelyezhetők lettek volna, a mint pl. a 



* Budapesti Tábla 10873/904. polg. szám. 

'^ Az élet által teremtett ily új esetekben igeu gazdag a német 
judikatura, mely fejlettebb gazdasági viszonyokat birál el. Az «Ent- 
scheidungen des Eeichsgerichts in Civilsachen, Leipzig, Veit & Comp.» 
czimű gyűjteményből kiemeljük a következő kérdések eldöntését: 
1. Mennyiben felelős a vámhivatal, a posta által vámkezelés végett át- 
adott ajánlott levélért, ba az nála véletlenül elvész ? (48. kötet, ^25. sz. 
jogeset. Az alperesi és elsőbirósági nézet szerint a szerződésen kívüli 
viszonyra vonatkozó szabályok irányadók, tehát csak culpa latáért 
felel. Az Oberlandgericht szerint belép a fuvarozási szerződésbe, tehát 
ngy felel mint a fuvarozó. A legfőbb biróság szerint, minthogy a 
postai rendtartás értelmében a fuvarozás ilyenkor már befejezettnek 
tekintendő, nem úgy felel, mint a fuvarozó, hanem miután a levél 
határozott rendeltetéssel és visszaadás kötelezettsége mellett adatik át 
neki, szerződési viszonyból kifolyólag felel, tehát culpa levisért, sőt a 
hibáján kívül bekövetkezett lopásért is, felelőssége tehát a depositariu- 
sánál is jóval súlyosabb.) 2. Felel-e a bányatulajdonos a szélmalom 
azon megkárosításáért, hogy a hányóércz kiöntéséből keletkezett hal- 
mok attól a szelet elvonják ? (49. kötet, 281. sz. jogeset. Alperes fel- 
fogása szerint a felperesnek nincs kizárólagos joga a szélre. A legfőbb 
biróság marasztaló Ítéletet hozott, mert a német bányatörvény 148. §-a 
szempontjából ezt a kárt a bányaüzem által okozottnak vette.) 3. Lehet-e 
kártérítést követelni, ha egy iparüzemet, a melynek megnyitása meg- 
engedtetett, utólag azért tiltanak el, mert építés-rendészeti szabályok 
szerint a kiválasztott helyen nem lett volna engedélyezhető ? (50. kötet, 
4. sz. jogeset. Nemleges döntés.) 4. Milyen alapelvek irányadók az egy 
vontató-uszályba kapcsolt hajók kártérítési felelösségéro nézve, más 
hajókkal való összeütközés esetében ? (50. kötet, 35. sz. jogeset. A dön- 
tés szerint minden hajó azon kárért felelős, a melyet saját személy- 
zetének hibája okozott.) 5. Milyen jog szerint kell megítélni a német 
bíróságoknak két különböző idegen nemzetiségű hajónak nyilt tengeren 
törtónt összeütközése alkalmával a kártérítési kötelezettséget, ha mind- 
két hajó hazai törvénye megegyezik? (49. kötet, 182. sz. jogeset. 
Felelet: nem a német jog, hanem az egyező hazai jog szerint.) 

50 



11 

Bzerzői törvény 6 — 9. §-ában csakugyan tartalmaz ily szab- 
ványokat, a melyek a szerzői jogi védelem körét meghatároz- 
zák 8 úgy a védelem, mint a kivételek eseteinek részletes, 
bár nem kimeritő kasuistikáját nyújtják. 

A fizikai szükségképiség ez eseteiben az új jogszabály 
visszaható ereje általában nem érezteti magát oly fájdalma- 
san, mert ezekben az esetekben mindkét peres fél annak 
tudatában megy a perbe, hogy a létező jog nem mond bizo- 
nyosat a vitás kérdésben s csak a biróság fogja az esettel 
együtt a jogelvet is tisztázni. Más az eset a jogérzetbeli szük- 
ségképiségnél, midőn az eset eldöntése a régi jog szerint is 
lehetséges volna, de a birói lelkiismeret ezt nem engedi, 
hanem rendszerint a magyarázati szabályok, különösen az 
analógia legmesszebbre menő fölhasználásával kivételes új 
jogot statuál.^ A magánjogban van ennek egy igen neveze- 
tes példája, a melyben a biró jogalkotó funkciója, még pedig 
épen a legközelebbi múltban és mindnyájunk szemeláttára 
legteljesebb erejében és fényében tündökölt. Nem más ez, 
mint a gyári és üzemi balesetek kérdése. Alig néhány éve 
annak, hogy a Curia, midőn először kerültek elé olyan 
perek, a melyekben a rokkanta vált munkás igénye a kár- 
térítésre azon balesetért, melyet az üzem veszélyes volta 
miatt szenvedett, a nélkül azonban, hogy a gyárost a leg- 
csekélyebb gondatlanság is terhelné, megitélendőnek látszott, 
a vasutak analógiájára megállapította az objectiv felelősség 
elvet, vagyis legelőször azt hiszem 1901 május 2-án sokkal 
precisebben szövegezve azonban 1901 deczember 31-én azt 
az elvet,^ hogy «az állandó veszélylyel járó ipari vagy gaz- 
dasági üzem tulajdonosa az üzem vagy az abban használt 
eszközök által okozott károkért még akkor is felelős, ha őt a 
köteles (/0)ido>i>i(ífi elmulasztása "ítem terheli, ha csak ki nem 
mutatja, hogy akart a károsítottnak hibája okozta. » A Curia 

^ Ezt a birói jogalkotást nem, hanem csakis a fizikailag szük- 
ségképit ismerik el jogosultnak ünger József (Deutsche Juristen- 
Zeitung 1906. évi 3ü. szám) ós Bülov (Das Kecht, 1906. évi ^2U, sz.i. 

2 L. Grecsák: Kötelmi jog, 1665. számú jogeset. (Curia 5028/1901.), 
továbbá ugyanott 1674, 1675 és 1653. (Curia 1467/1901., S99/190-Í., 
10901 1904.) 

azt is hangsúlyozza, hogy az ily iparág körében előálló ve- 
szély és károsodás az ipari üzem előállítási és termelési költ- 
ségeihez, illetve rendes koczkázatához tartozik, a melyet a 
vállalkozó hallgatólag már az üzem megkezdése, illetve foly- 
tatása által magára vállalt. Ez a hallgatólagos elvállalás és 
a vasutak analógiája tehát az a jogi constructió, a melylyel 
a Curia az új jogelvet a régi jogba beilleszteni, illetve a régi 
jogból levezetni igyekszik. 

Hasonló határozatot hozott legutoljára a Curia 1906. évi 
május hó 29-én,">^ a melyben egyúttal a Gellérthegy planiro- 
zását, illetve a hegybontást állandó veszélylyel járó üzemnek 
deklarálta. Érdekes, hogy ez eset eldöntésénél szemben a 
kereskedelmi és váltótörvényszék helytadó Ítéletével a buda- 
pesti kir. Ítélőtábla 1905 február 8-án a felperes munkást 
keresetével teljesen elutasította, mert még abban a jogi meg- 
győződésben volt, hogy «a munkaadó a veszélyes üzemben 
fölmerült sérülésért is csak abban az esetben tartozik fele- 
lősséggel, ha valamely hibás cselekvés (sic !) vagy vétkes 
gondatlanság terheli ». De azért persze az alperes vállalkozó 
csak előre sejtett és várt termelési költséget, hallgatólag 
elvállalt koczkázatot fizetett meg, a mikor a Curia elmarasz- 
talta. Természetesen abban a föltevésben, hogy az alperes 
már a hegybontás idején vagyis 1903 február havában ismerte 
és irányelvül tekintette azt a jogszabályt, a melyről a buda- 
pesti kir. ítélőtábla egyik tanácsa, tehát egy igen előkelő 
jogászokból álló testület még 1905-ben sem tudott. Ez bizo- 
nyítja legjobban, mennyire meddő kísérlet a hallgatólagos 
elvállalás fictiója segélyével ezeket az ítéleteket a régi jog 
elveire visszavezetni és a jogszabály új kivételes jellegét le- 
tagadni akarni. 

Humanizmus és helyes sociálpolitikai fölfogás által indít- 
tatva tehát a Curia ez új jogesetekben indokoltnak találta, 
mint maguk az ítéletek mondják, «a koczkázatot)) a vagyon- 
talan munkásról a legalább rendszerint vagyonos vállalkozóra 
hárítani. E döntés által új jogszabályt alkotott, kivételt azon 

* L. GriU-féle Döntvéiiytári folyóirat, II. évfolyam, XIV. főzet, 
518. sz. jogeset. ■ 

egyébként mindenütt érvényes általános elv alól, hogy a kár- 
térítési kötelességhez legalább is culpa levis kell. Ha ily 
kivételt nem statuál, akkor döntése a régi jog keretében ma- 
rad és nem alkot új jogot. Az új jogszabály azonnali vissza- 
ható ereje itt már fájdalmasan érezhető a pervesztes fél 
szempontjából. Tagadhatatlan, hogy a kikkel szemben először 
alkalmazták ezt az új kivételes jogot, a kiknek esetében az 
új jogszabály megszületett, a régi jogszabályban, az általános 
jogelvekben bizva bocsátkoztak perbe és számukra keserű 
csalódás volt az, hogy az általános elvek helyett kivételes 
jogot szabtak rájuk. Ezért szocziálpolitikailag bármily helye- 
sek is legyenek a Guria Ítéletei, a munkaadók a saját szem- 
pontjukból relatív igazságtalanságot, illetve a jogrendben való 
csalatkozást joggal panaszolhattak. Ha a törvényhozó állapí- 
totta volna meg a visszaható erő igazságos szabályozása mel- 
lett e szabályokat, akkor azok ellen az igazságosság szem- 
pontjából kifogást tenni nem igen lehetett volna, bár nagyon 
érdekes, hogy az új munkásbalesetbiztosítási törvényjavaslat, 
mint azt dr. Balog Arnold meggyőzően kimutatta, a munka- 
adók felelősségét a curiai gyakorlattal szemben igen lényege- 
sen megszorítja és a koczkázat viselését az esetek túlnyomó 
részében a betegsegélyző pénztárra, vagyis fele részben a 
munkásokra hárítja.^ 

íme tehát a bíró, mikor Ítéleteit hozta, nem is a 
sokat emlegetett korszellemből, közmeggyőződósbői merí- 
tett, hanem csak a saját meggyőződéséből, a saját lelkü- 
letéből, ^ mely, mint következmények mutatják, az igaz- 
ságosság átérzésében és a szocziális fölfogás tisztultságában 
a törvényhozásban hivatalosan megnyilvánuló korszellemet 
fölülmúlja. 

A visszaható erő fájdalmas megnyilvánulásait látjuk a 
lelki jogérzetbeli szükségszerűség folytán alakuló kivételes 
jogszabályok egyéb eseteiben is. Ide tartoznak azok az ítéle- 
tek, a melyek a közmiséges magánjog szempontjából első izben 
mondották ki, hogy az egyszerű jogczím nélküli abstract 
kötelező jegy (bon) a kötelezettségnek a magánjogban is 

* Jogtudományi Közlöny, 1906. évi 37. és 43. sz. 

érvényes jogalapja."* Az első ily ítélettel egy nagyon is fon- 
tos ós teljességgel új jogszabály keletkezett, a melynek flelő- 
állítási költségét)) az alperes, ki a jogczimre vonatkozó addig 
érvényes szabályokban bízva bocsátkozott perbe, adta meg a 
tetemes perköltségben.^ Hasonló kivételes új jogszabályt 
statuált az adósi késedelemre, illetve a postatakarékpénztári 
«chek» útján való fizetésre nézve a kereskedelmi és váltó- 
törvényszék joggyakorlata. Általánosságban megállapodott már 
a gyakorlat abban az elvben, hogy ha a hitelező posta- 
takarékpénztári cheque útján való fizetésre jogosítja az adóst, 
úgy a posta a hitelező megbízottjának tekintendő. A mely 
napon tehát az adós a postánál a követelés összegét lefizette, 
kötelezettségének mindenben eleget tett. Míg a hitelező, a ki- 
nek telepe esetleg hetedhét országon túl van, a megtörtént 
befizetésről értesül, abba néhány nap eltelik. Felmerül már 
most a kérdés, hogy ha a hitelező a közbeeső időben tel- 
jesen jóhiszeműleg keresetet adott be az adós ellen, mi tör- 
ténjék ennek és az esetleges tárgyalásoknak a költségével. 

* Grecsák : Magyar döntvénjiiár kötelmi jog 199 — 200. sz. jog- 
esetek. 

2 Ily kivételes jog fejlődésére igen alkalmas a magkereskedö fele- 
lősségének kérdése. Előfordulnak perek, a melyekben földbirtokosok a 
magkereskedőtől igen tetemes kártérítést követelnek azon a jogalapon, 
hogy a szállított magból, melylyel ők nagy földterületet vetettek be, 
nem a kívánt fajtájú növény fejlődött, hanem annak más válfaja. Ezért 
felperesek nemcsak a mag árát kívánják vissza, hanem mindazt a 
költséget, a melyet a föld megmunkálására fordítottak, továbbá mind- 
azt a hasznot, a melyet állítólag elértek volna. Az általános magánjog 
szerint az eladó, a ki nem a kikötött árut szállította, az elmaradt ha- 
szonért is felel. Nagy kérdés, hogy igazságos-e ezt a szabályt a mag- 
kereskedőre is, — nem szándékosság, hanem jóhiszemű tévedés eseté- 
ben — alkalmazni, holott ő árujáért csak néhány koronát kap, míg 
az elmaradt haszon tényleg ezrekre mehet. Indokolt volna tehát azt 
mondani, hogy ily messzemenő felelősség magát a magkereskedést 
tenné lehetetlenné és így az a magvétel alkalmával nem lehet a felek 
szándéka, vagyis az ügylet természete a kereskedelmi törvény idevágó 
dispositiv szabályainak alkalmazását kizárja. Ilyenféle jogi constructió 
és a régi jog keretébe való beilleszkedés utján nagyon könnyen lehetne 
új jogszabályt létrehozni, a felelősség egy újabb fajtáját megállapítani, 
hasonlóan a régi római korban azokhoz az intézkedésekhez, a melyek 
a nauta, caupo, stabularius felelősségét megszabták. 

A gyakorlat úgy döntött, hogy a perköltségekben a fel- 
peres hitelezőt kell elmarasztalni. Ez általános jellegű sza- 
bály alól kivételt állapítottak meg azok a határozatok, a me- 
lyek kimondták, bogy ba az adós már abban az időpontban, 
a mikor a postatakarékpénztárnál fizetést teljesített, késede- 
lemben volt, a késedelemből eredő veszélyt ő viseli és így 
a fizetés és értesülés közti időben beadott kereset, illetve 
keletkezett per költségei is őt terhelik.^ Ez új jogszabály 
megszületése és rögtöni visszahatása szintén kellemetlen 
meglepetés volt a gyakorlat általános szabályában bízó al- 
peresre. 

Kivételes jogot statuált szemben a német általános pol- 
polgán törvénykönyv 270. §-ával, mely szerint a szerződés 
teljesítése csak annak tartalma szerint igényelhető, az Ent- 
scheidungen des Beichsgerichts 43. kötetében 289. szám alatt 
felhozott jogeset eldöntésénél saját, az ítéletben kifejezett be- 
ismerése szerint a német legfőbb bíróság, midőn kimondta, 
hogy ha a consortium egy tagja kötelezte magát bizonyos 
számú részvények jegyzésére és ezt elmulasztja, úgy, hogy 
ezáltal az egész alaptőkefölemelés veszélyeztetve van, akkor 
a consortium bármely másik tagja egyszerűen aláírhatja a 
kötelességszegő tag helyett a megállapított számú részvénye- 
ket és az ennek következtében teljesített kiadások, illetve 
fizetések megtérítését követelheti, holott a szerződés eredeti 
tartalma szerint csak rész vényaláírást, nem pedig pénzössze- 
get követelhetne tőle.^ 

A büntetőjogban azt lehetne gondolni, hogy a teljesen 
új, eddig soha elő nem fordult jogesetek fölmerülése által 



* Ilyen pl. a keresk. és váltótörvény széknek E ^57/1905. sz. *a. 
hozott határozata. 

- Látható e példából a codexnek Zsögöd-Groszschmidt által em- 
legetett merevítő hatása. Az a körülmény, hogy a 270. § egy egyéb- 
ként igen természetes általános elvet szavakba foglalt, már bénitólag 
hat. Codex hiányában a mi bíróságaink sokkal egyszerűbb úton jut- 
nának el a helyes döntéshez, — nem állván útjokban a 270. §-hoz 
hasonló szakasz, — egyszerűen azon indok alapján, hogy a szerződés- 
hez hű fél jogosítva van a kár csökkenésére czélszerű intézkedéseket 
tenni (sŐt nem is szabad a kár növekvését tétlenül néznie). 

való rendes jogalkotás teljesen ki van zárva. Hisz a Btk. 
1. § -a kimondja : « büntettet vagy vétséget csak azon cselek- 
mény képez, melyet a törvény annak nyilvánít ». Ha tehát 
oly eset merül föl, a melyről a törvény nem rendelkezik, 
nem maradna más hátra, mint a fölmentés. Nézetem szerint 
a praxisban is ezt a szabályt kellene követni. Mégis a bün- 
tetőjogi judicaturában a jogalkotás eme formája, bár ritkán, 
de tényleg előfordul. A modern élet hozza magával, hogy a 
bűncselekményeknek újabb fajtái keletkeznek és ezek néme- 
lyikere, nehogy teljesen bosszulatlanul maradjanak, sokszor 
helyesen, sokszor helytelenül más hiányában ráhúzza a biró 
a régi jogszabályt. Ilyen volt az az ítélet, a mely kimondta,* 
hogy villanyos áram jogtalan eltulajdonítása, illetve elveze- 
tése lopás gyanánt büntetendő és ez által úgy a tudomá- 
nyos, mint a közfelfogás ellenére ingó dolognak vette a 
villanyos áramot, a lopás definícióját annak igazi körén kívül 
alkalmazva. Azóta az iparfejlesztésről szóló törvényben maga 
a törvényhozó szabályozta a kérdést. 

Ide volna sorolható az a Budapesten legutóbb történt 
mindnyájunk által ismert eset, hogy egy asszony egész város- 
részek lakosságát ellátta olcsó borjúhús gyanánt forgalomba 
hozott kutyahússal és ebből az iparszerűleg űzött foglal- 
kozásból meglehetős jövedelemre tett szert. Ezt a teljesen új 
fajtájú cselekményt közegészségügyi kihágásnak minősítették. 
Esetleg ki lehetett volna terjeszteni rá a csalás definícióját, 
a ravasz fondorlat és a jogtalan haszonszerzés fogalmának 
kitágítása árán. Ilyen új esetet tartalmaz az a curiai határozat 
is, mely szerint a budapesti Telefon-Hírmondó készülékei 
az állami távbeszélő készülékekre fennálló védelemben ré- 
szesülnek,- holott a Btk. 439. §-a, illetve az 1888. évi 
XXXI. t.-cz. 12. §-a csak a szó szoros értelmében vett 
távírdák és távbeszélők védelméről intézkednek, nem pe- 
pig ^gy újságvállalat védelméről. De a bíróság abban a 
véleményben volt, hogy a távbeszélőnek az életviszonyok 



* Grecsák-féle Döntvénytár büntetőjogi kötet 1169. sz. jogeset. 
2 Grecsák: Magyar döntvénytár büntetőjog 2161. sz. jogeset 
(Curia 10108/1903.) 

fejlődése által teremtett ez új alakzatát is meg kell védeni és. 
alkalmazta a meglevő jogszabályt az új — bár eltérő — esetre is. 

A definíciók ilyen kiterjesztése beleütközik a Btk. 1. §-ába 
és épen azért igen ritkán fordul elő. Más az eset a defini- 
ción kivüli egyéb rendelkezéseknél, mint pl. a részességre, 
tettességre, halmazatra vonatkozó általános jellegű szabá- 
lyoknál. Itt nagyon is elképzelhető a jogszabály körének 
folytonos kibővülése a szerint, a mint a modern élet újabb 
elkövetési módokat teremt. Ide tartozik az az eset, ha valaki 
hypnozis segélyével követne el gyilkosságot, vagyis sugge- 
rálná a közvetlen tettesnek a gyilkosság elkövetését; vagy 
ha a rablás körében erőszak helyett suggestiót használna 
arra, hogy mástól valamely értékes tárgyat megszerezzen. 
(Btk. 346-ik §. szerinti rablás). Mindezen esetekben ugyan a 
^égi jogszabályt alkalmazná az új esetre a biróság, de ez 
alkalmazásban a régi jogszabály kibővítése rejlik, a mi tehát 
új esetek kapcsán a büntetőjogban is, habár ritkán, de szük- 
ségképen előfordul. 

A másik főcsoport, a mely úgy a magán-, mint a bün** 
tetőjogban előfordul, a judicatura esetleges jogalkotó műkö- 
dési köre, a mely működés a joggyakorlat irányváltoztatásai- 
ban nyilvánul. Már érintettük, hogy a jogszabályt maga a 
törvény nem tartalmazza teljes tökéletességében, hanem csak 
a törvény és a magyarázat, a jogalkalmazás együtt.*^ Más 
alkalmazás, más magyarázat mellett más lesz a törvény tar- 
talma, más lesz a jogrend is. Az egyszer megnyilvánult, meg- 
gyökeresedett bírói magyarázat, tehát a jogrend kiegészítő 
része és ha a magyarázat változik, akkor új jogrend lépett 
a régi helyébe. 

Az irány változtató magyarázat e szerint kétségtelenül új jo- 
got alkot és mivel csak az emberi gyarlóság okozza, hogy a bíró- 
ság nem ismeri fel rögtön a törvény helyes értelmét, joggal ne- 
veztük e szabályalkotó, jogrendkiegészítő funkciót esetlegesnek. 

A szükségképi és az esetleges jogalkotás közt átmenetet 



* Némileg idevág, a mit Búlow mond: tNicht das Gesetz, son- 
dern Gesetz und Bichteramt schafft dem Volke sein Becht*. (Gesetz u. 
Bichteramt, 48. o.) 

képeznek azok már a bevezetéBben is említett esetek, a mi- 
dőn a judícatura, mint a törvényben csak érintett fogalmak 
kifej tője, vagy a törvény kétes értelmének kiderítője a tör- 
vény egyszerű alkalmazása által, mindjárt az alkalmazás első 
esetében, tehát minden irányváltoztatás nélkül jogot alkot 
Ez áll különösen a judicaturára, mint fogalmak megállapító - 
jára. A törvény pl. vastag gondatlanságról, vastag hálátlan- 
ságról, fontos okról, a házastársi kötelességek súlyos meg- 
sértéséről beszél, de nem mondja meg e fogalmak értelmét. 
A bíró fogja esetről-esetre megállapítani, hogy az adott cse- 
lekmény vastag hálátlanság-e, a fölhozott ok fontos-e, a 
sérelem súlyos-e. Ez esetekben tehát a jogszabály tartalma 
egyedül a bírótól "^^ függ és így az ilyen esetekben, továbbá 
a mikor a törvény kétes értelmét megállapítja, irányváltoz- 
tatás nélkül is mindjárt a legelső magyarázatnál, a legelső 
alkalmazásnál jogot alkot a bíró. A jogalkotás eme módja 
szükségszerű annyiban, hogy az illető törvényhely termé- 
szetéből folyik, esetleges annyiban, hogy csak bizonyos tar- 
talmú törvényhelyeknél fordulhat elő, a melyek i i. vala- 
mely fogalmat csak fölemlítenek, a nélkül, hogy definiálnák ; 
esetleges azért is, mert elvileg a törvényhozó a definíciók 
törvénybe foglalásával, legtöbbször ki is zárhatná, a mit 
csak azért nem tesz, mert czélszerűbbnek tartja a kérdés 
eldöntését a biró bölcs belátására bízni. 



* A jogszabály tartalmából a félre nézve aí a lényeges, hogy az 
illető szabályozás szerint a pert megnyeri-e vagy elveszti. Hogy ebben 
a tekintetben az eredmény a fentebb említett fogalmak megállapításá- 
tól függ, azt nem kell külön bizonyítani. Elég egy példa : A feloszlott 
részvénytársaság ismeretlen részvényesei számára jutalékok vannak az 
állampénztárnál letéve. Egy hitelező, ki a teljesen szabályszerű fel- 
számolásnál igényét érvényesíteni elmulasztotta, pert indít az isme- 
retlen részvényesek ügygondnoka ellen az iránt, hogy magát a letétből 
kielégíthesse. Első fokon megnyeri a pert azon indok alapján, hogy a 
letétben levő vagyon a kereskedelmi törvény 122. §-a szempontjából 
oly fölosztatlan vagyon, melyből a hitelezők kielégítést követelhetnek; 
másodfokon elveszti, mert a letéti összeg a részvényesek javára van 
elhelyezve és így fölosztatlan vagyonnak nem tekinthető. (Bpesti kir. 
Törvényszék 10513/1906, Bpesti kir.. ítélőtábla 4754/1906 P.) A Curia 
az érdekes ügyben még nem határozott. 

A bíró eme jogalkotó funkciójáról részletesebben szólani 
nem tartozik jelen értekezésünk körébe, mert jelenleg csakis 
a jogalkotó judicaturának a felekre gyakorolt hatásával fog- 
lalkozunk. A birói jogalkotás a fenti esetekben nem mutatja 
a felek szempontjából a jogrendben való csalódást, az igaz- 
ságtalanság tüneteit. Itt legfeljebb azt a régi igazságot lehet 
hangsúlyozni, hogy a törvény világos és prsecis szövegezése 
szükséges, mert egyedül ez teszi lehetővé azt, hogy a biró 
és laikus magyarázata összevágjon és a csalódások elkerül- 
tessenek. Más az eset, midőn a birói magyarázat egyszer 
már megnyilatkozott, a törvény valamely értelmezését az 
esetek egész során át a bíróság követte, azután egyszerre új 
magyarázathoz szegődik. Itt már érezhető súlylyal nehezedik 
a jogfejlődés a felekre. Az új magyarázatban eltagadhatat- 
lanul bennrejlő üj jogszabály azonnal visszahat az eldöntés 
alatt álló és mindazon egyéb jogesetekre is, a melyek az 
előtt keletkeztek, de később kerülnek elbírálás alá. Ezt a 
visszaható erőt még könnyebben meg lehet érteni a jus 
cogensnél, a hova tartozik pl. a részvények átruházhatóságá- 
nak kérdése, melyre nézve a hazai bíróságok a £. T. 173-ik 
§-ának magyarázatánál előbb azt az álláspontot követték, 
hogy az átruházhatóság mindennemű korlátozása vagy fel- 
tételhez kötése semmis (Grecsák magyar döntvénytár keres- 
kedelmi jogi kötet 776- 777. sz. jogesetek. Curia 1729/95., 
1068/903. és 1069/903), mig ma és pedig csakis 1905. április 
óta úgy magyarázza a Guria a törvényt, hogy az alapszabá- 
lyok ilyen intézkedése bizonyos feltételek mellett (neveze- 
tesen akkor, ha általa egyrészt a részvény forgalma sem 
teljesen, sem pedig oly mérvben korlátozva nincs, a mi által 
a forgalomra szánt papir ettől a minőségétől megfosztatnék 
és másrészt, ha a megszorítás magán a részvényen kitün- 
tetve van) érvényes. '♦^ 

Sokkal érdekesebb, hogy az új jogszabály, még ha a 
felek akaratát magyarázó interpretatív, vagy azt pótló dis- 
positiv szabály, avagy érvényességi jogszabály, akkor is azon- 

* Curia 45/1904. Grill-féle Döntvénytár folyóirat 1905. évi 9. füzet, 
437. sz. jogeset. 

nal visszahat. így pl. egy harmadik személynek ezt a nyi- 
latkozatát: ha az adós a kitűzött határidőben fizetési köte- 
lezettségének eleget nem tenne, ő fog fizetni, a Guria nem 
egyszerű, hanem készfizetői kezességnek nyilvánította.^ Ez az 
interpretativ szabály mindjárt megszületése pillanatában ha- 
tott és működött, pedig az ügylet megkötésekor a felek min- 
den valószinűség szerint nem az újonnan megállapított, ha- 
nem a régi nagyon is megállható értelmet, az egyszerű 
kezességet, tartották szem előtt. Hasonlóan áll a dolog a 
dispositiv szabályokkal, a melyeket azon suppositióból kiin- 
dulva alkalmazunk, hogy a felek maguk helyezték a jog- 
viszonyt e szabályok segise alá, az által, hogy a törvénytől 
eltérőleg nem rendelkeztek. Természetes, hogy ez a supposi- 
tio csak az ügyletkötés idejében fennálló dispositiv szabályokra 
áll meg. így a helyi adásvételi ügyletnél 1893-ban még az 
volt a jogalkalmazásban jelentkező szabály, hogy rendelke- 
zésre bocsájtás itt is szükséges."^ 1897-ben ^ már kimondja 
a Guria, hogy ilyen ügyleteknél a rendelkezésre bocsájtás 
fölösleges. A vevő, a kinek kifogása van, az átvételt e////- 
szerüeíi megtagadhatja és az eladónak áll érdekében, őt a 
megtagadás indokolására fölhívni s a szerződésszerű minő- 
séget szakértői szemlével megállapítani. Ez az új dispositiv 
szabály, mely az eladóra egész más kötelezettségeket ró, mint 
az előbbi, nyomban visszahatott és az eladó, a ki a bíróság 
addigi ítélkezéséhez szabta cselekvését, pervesztes lett. Hasonló 
új dispositiv szabályt alkotott a 6í2 sz. Tüh., mely kimondta, 
hogy a három évi elévülés a niefjüélt kamatokra nem vonatko- 
zik, keserves csalódást hozva az addigi gyakorlatban bízó 
adósokra. 

Bészben idevág, részben azonban már az érvényességi 
szabályok körébe tartozik a megrendeléseknél történt szóbeli 
megállapodások kérdése. Evek hosszú során át követték 






* Lásd Grecsák : Magyar döutvénytár kötelmi jog 525. és 529. sz, 
jogeset. 

2 Grecsák: Magyar döntvénytár kereskedelmi jog 1612. sz. jog- 
eset. Guria 1035/93. 

3 U. o. lf)13. Ciiria 270/1897. 

a magyar bíróságok azt az egyébként igazságtalan sza- 
bályt, hogy az ügynökkel megbeszélt külön megállapodások, 
amennyiben a megrendelő-jegybe be nem foglaltattak, az 
eladóra hatálylyal nem birnak, mert «az ügynök csak a 
megrendelések gyűjtésére jogosult*. 1902 április 17-én a kir. 
Curia irányt változtatott és kimondta, hogy waz árúmegren- 
delések elfogadásával megbízott ügynök följogosítottnak te- 
kintendő a megrendelés közelebbi föltételei iránt is megálla- 
podni, ebből folyólag a megbízó is az ügyletet csak azon 
föltételek szerint érvényesítheti, a melyek a megrendelő és 
az ily ügynök közt megállapíttattak ».^ Hasonló döntést ho- 
zott a budapesti Tábla 1900 február 15-én, majd újból 1903. 
szeptember 3-án a biztosítási ügynökökre nézve, miáltal 
ezen kérdésben is a régi meggyökeresedett és a felek maga- 
viseletét irányító joggyakorlatot teljesen megváltoztatta.^ 

Legérdekesebb példája a jogalkotó judicatura visszaható 
erejének az érvényességi jogszabályok körében az elidegení- 
tési és terhelési tilalom kérdése. Tudvalevőleg az 59. sz. 
döntvény 1895. évi márczius 29-én úgy szabályozta a kér- 
dést, hogy «oly ingatlan állagára, a melynek tulajdonosával 
szemben elidegenítési vagy terhelési tilalom van följegyezve, 
a végrehajtási zálogjognak sem bekebelezése, sem előjegy- 
zése nem rendelhető el». 1902 november 4-én a Curia ezt 
a döntvényt hatályon kívül helyezte és kimondta, hogy csak 
az ingatlan tulajdonjogának megszerzésével kapcsolatosan és 
egyidejűleg történt följegyzés bír, de ez is csak bizonyos 
egyéb föltételek fönforgásakor (ha az átruházási tilalom harma- 
dik személynek vagy az átruházónak az ingatlanra vonatkozó 
és a telekkönyvben kitüntetett igénye biztosítására jegyezte- 
tett föl), ilyen a végrehajtási zálogjog bekebelezését is aka- 
dályozó hatálylyal. Ez az új magyarázata a végrehajtási törvény 
és a telekkönyvi rendtartás szabályainak visszahat mindazon 
elidegenítési és terhelési tilalmakra is, a melyek az előbbi 
döntvény uralma alatt jegyeztettek föl és a melyek addig 
minden végrehajtást akadályoztak; pedig ezeket a följegy- 

* Grill : Magyar döntvénytár kereskedelmi jog 24:2. sz. jogeset. 
2 U. o. 2243. sz. jogeset. 

zéseket annak idején a jogOBultak épen az 59. sz. dönt- 
vényben bízva eszközöltették, mindazon formai és anyagi 
kellékeknek, a melyeket az akkor érvényben lévő birói ma- 
gyarázat megkívánt, eleget tettek, mégis ma arra ébrednek, 
hogy igényük nincs biztosítva, ma igényük kárára a 74. sz. 
döntvény alapján bármely hitelező elárvereztetheti az ingat- 
lant. Miért szenvedik ezt a kárt? Mert 1896-ban, vagy 
1897-ben, a mikor még a 74. sz. döntvény nem létezett, 
nem sejthették, hogy az 59. sz. döntvényt valaha hatályon 
kívül fogják helyezni és új kellékeket fognak megállapítani. 
Nem sejthették, hogy mik lesznek ez új kellékek és így nem 
tehettek azoknak eleget. Nyilvánvaló, hogy akkor, a midőn 
az ügyletek és a jogszerzés érvényessége általában a tempus 
regit actum elve szerint biráltatik el, a birói joggyakorlat 
által teremtett ugyanezen jogterületre vonatkozó új jogsza- 
bály visszahatása csakúgy, mint a dispositiv és interpretatív 
szabályoké, a jogrendszer alapelveivel ellentétben áll s annak 
a fictiónak, hogy a döntvény nem új jogot alkot, hanem 
csak helyesen látja a régit, egyes emberek adják meg 
az árát. 

Hasonló érvényességi jogszabályt alkotott a bíróság, mi- 
kor a kartellt tiltott ügyletnek nyilvánította, vagy mikor az 
egyházak ingatlanszerzését érvényesnek mondotta ki, a holt- 
kézi törvényeket elavultnak deklarálva. Minderre is állnak a 
visszahatásról föntebb mondottak. 

A visszaható erőt mindez esetekben az uralkodó doc- 
trina — annak igazságtalanságával mit sem törődve — köny- 
nyedén indokolja azzal, hogy az authentica interpretatio 
szabályképen visszahat. Ha a törvény mondaná ki a jog- 
szabály új értelmezési módját, akkor is alkalmaztatnék az 
az elbírálás alá kerülő régebbi jogesetekre is, annál kevésbbé 
lehet ez máskép a birói in terpre táti ónál. 

Kérdés, hogy csakugyan helyes-e az a merev általánosí- 
tás, mely az interpretatio authenticának mindenkor vissza- 
ható erőt ad? 

Indokolni ezt a szabályt nem szokták mással, mint az- 
zal, hogy az a törvény, a mely egy régi jogszabály nhelyes* 
értelmét megállapítja, tulajdonképen nem mond újat. A tőr- 
ei 

Tény értelme régebben is az volt, csak nem látták helyesen. 
Nincs tehát ok arra, hogy a régi esetekre a régi törvény 
amúgy is benrejlő helyes értelmét ne alkalmazzak. 

Ez az indokolás kettős űetión alapul, kettős valótlansá- 
got tartalmaz. Nem igaz első sorban az, hogy az interpre- 
táló törvény mindenkor a régi törvénynek logikailag egyedül 
heljfes értelmét állapítja meg ; a rendes eset az, hogy az 
interpretatio authentica egész mást magyaráz bele a régi 
szabályba, mint a mit különben az alatt érteni lehetne és 
kellene. Hiszen épen azért kell a törvényhozónak megmagya- 
rázni a törvényt, mert azt kivánja, hogy ezentúl ezt más- 
kép értsék mint eddig. Ép ezért nem igaz az sem, hogy az 
új értelem által a jog nem változott ; fentebb kimutattuk, 
hogy nem csak a legális magyarázat, hanem a birói is a 
jogrend kiegészítő része ; a jogszabály új magyarázat által — 
a legális magyarázat pedig mindig új — természetszerű- 
leg új tartalmat nyer és így általa a jogrend is megvál- 
tozott. 

Ezekből következik, hogy az interpretatio legális ép oly 
új jogot alkot, mint bármely más törvény és semmi ok sincs 
arra, hazug fictiónak engedve, visszaható erejét máskép sza- 
bályozni, mint bármely más törvényét. Ily szabályozásnak 
tulaj donképen nincs más indító oka, mint valami furcsa ál- 
szemérem, mely restelli bevallani a jogrend tökéletlenségét, 
restelli bevallani, hogy a törvény maga hibás abban, ha 
félremagyarázzák és önmagát áltatva, mozdulatlanságot, jog- 
szabályazonosságot képzel oda, a hol igazában mozgás és 
változás volt. 

Akár értelmező, akár disponáló szabály alakjában jelent- 
kezik az új jog, a forma közönyös, döntő a lényeg, a tarta- 
lom. És ha az uralkodó elmélet a törvény visszaható erejé- 
ről azt mondja, hogy nem lehet rá általános szabályt föl- 
állítani, hanem a jogszabály természete irányadó és ezért pl. 
a jog és cselekvési képességre vonatkozó szabályok, az örö- 
kösödési jogra vonatkozó szabályok, az eljegyzésre vonatkozó 
szabályok visszahatnak, ellenben az egész kötelmi jog, az 
egész házassági vagyonjog, a házasság érvényességére vonat- 
kozó paragrafusok, továbbá a dologi jog körében a jogszer- 
es 



zésre vonatkozó szabályok nem hatnak vissza,^ úgy ugyan- 
ezen elveket kell követni a legális és judiciális interpretatio 
tekintetében is. Nem szükséges tehát, hogy az ember a 
visszaható erő merev ellenségei közé tartozzék, hogy Fel- 
línus vagy Belviso subjectiv elméletét kövesse, mely a szer- 
zett jogok tiszteletbentartása czimén minden visszahatást 
perhorreseál vagy hogy Gellert okozatossági elméletnek legyen 
híve, mely szerint mindazon tényálladékokra a régi jog elvei 
alkalmazandók, a melyeknek szülőoka a causalitás elvei 
értelmében a régi jog uralmának idejére vezethető vissza. 
Ezen túlzások nélkül is be kell látni, hogy a birói jog által 
alkotott új jogszabály azonnali és általános visszahatása nem 
felel meg annak a formai igazságnak, a melyet az államtól 
joggal elvárhatunk. 

Egyébként az uralkodó doctrinával általában a törvény 
visszahatásának kérdésében sem érthetek teljesen egyet. 
A jogszabályok visszaható erejének szakok szerinti elbirálása 
sem teljesen kielégítő. Azt az elvet kellene szem előtt tar- 
tani, hogy a törvény visszahatása mindenkor az előzetes 
alkalmazkodást teszi lehetetlenné, a relativ igazságosság kö- 
vetelményét sérti és mindenkor fájdalmasan hat. Ezért az az 
alapelv volna helyes, hogy az anyagi jog körében a törvény 
visszahatása általában elkerültessék és csak fontos külön 
okból adja meg a törvényhozó ezt az erőt a jogszabálynak. 
De ennek taglalása nem tartozik jelen föladatunk körébe. 

A fentebbi példák közt több kötelmi jogi esetet hoztunk 
föl, a melyekben az új jogszabály azonnal functionált, to- 
vábbá interpretativ, dispositiv, érvényességi szabályokat, 

* Lásd bővebben Fodor : Magyar luagánjog általános rész 152 — 
160 oldal. 

Érdekes a magyar írók közt Baffay álláspontja, a ki szerint «csak 
az Írott jog által történt hiteles magyarázat hat vissza, még ha eltér 
is az előbbi jogszabálytól, ellenben a szokásjogi magyarázat által ki- 
hozott ellentétes szabály nem hat vissza I» a mely distinctió teljes- 
séggel indokolatlan és a tényleges gyakorlattal szemben valótlan. 
(Dr. Raffay Ferencz: A magyar magánjog kézikönyve 11. kiadás I. kö- 
tet, 47. o.) Helyes álláspontot követ régebbi íróink közül Wenzel 
Gusztáv. (Magyarország városai és városjogai a múltban és a jelen- 
ben. Budapest, 1S77, I. kötet, 130. o.) 

végül egyet, az elidegenítési tilalom esetét, mely a dologi 
jog szerzésére vonatkozott. Mindezen jogszabályoknak termé- 
szete még az uralkodó doctrina szerint is a visszahatást ki- 
zárná. Bámutattunk arra, hogy az új jogszabálynak azonnali 
visszahatása a felekre az átmeneti időben az igazságtalanság 
súlyával hat, az előzetes alkalmazkodást lehetetlenné teszi, a 
jogot normativom jellegétől megfosztja és a jogrend szilárd- 
ságába vetett hitet megrendíti. 

A jogbiztonság eme csökkentését csak elősegíti a felső 
fokok elszaporodása, a mi különösen hazánkban az eset. Van 
oly ügy, a melyben a járásbíróság, olyan, a melyben a törvény- 
szék, olyan, a melyben a tábla az utolsó fórum. Még ugyan- 
azon egységes bíróságnak, a curiának különböző tanácsai is 
gyakran ellentétes fölfogásokat követnek, ellentétes irányok- 
ban fejlesztik tovább a jogot. Mennyivel inkább áll ez 11 táb- 
lának, 67 törvényszéknek, 389 járásbíróságnak párhuzamos 
jogalkotó működésénél. Az így előálló változatosság épen nem 
válik a jogegységnek javára és ez az a másik árnyoldal, a 
melyet a judicatura jogalkotó működése — minden egyéb 
nagy haszna és fontossága daczára — mutat. 

A relatív igazságtalanság vádjával szemben nem döntő 
az az ellenvetés, hogy sem a törvényi jogot, sem a bírói 
határozatokat a nagy közönség nem ismeri alaposan s így 
nem lehet arról szó, hogy a joghoz előre alkalmazkodhatnék. 
Nem ismeri a közönség alaposan az egész jogrendszert, de 
az őt specialiter érdeklő kérdések jogát mindenki meglehető- 
sen ismeri. Hisz manap minden foglalkozásnak megvan a 
maga külön szaklapja, mely a szaktársakat érdeklő jogról és 
jogi döntésekről is tájékoztat. A nevezetesebb bírói határo- 
zatokat a napilapok is közlik; azonkívül pedig igen nagy 
azoknak az embereknek a száma, a kik kétes esetekben cse- 
lekvésüket, ügyvédjük előzetes tanácsa szerint irányítják. Az 
ügyvédek pedig — legalább néha — olvassák a döntvény- 
tárt. A jognak és a jogi döntéseknek ismerete ma már a 
népnek igen széles rétegeit áthatja és egy-egy hirtelen vál- 
tozás a judicaturában nemcsak a szakembereknek, hanem 
a nagyközönségnek is feltűnik. 

Ha már a magánjog körében a jog fejlődését a heljte- 

len téves magyarázatok kiküszöbölését ily szomorú jelensé- 
gek kisérik, még inkább áll ez a büntető jogban, a melyre 
fokozottabb mértékben vonatkozik az is, a mit a nagy közönség 
érdeklődéséről, a jogszabályok ismeretéről fentebb mondottunk. 

A büntetőjogban a judicatura esetleges jogalkotó ereje 
nyilvánulhat egyrészt maguknak a bűncselekmények defíni- 
cióinak magyarázatánál, a mely lehet megszorító vagy ki- 
bővítő, másodsorban pedig a definíción kívüli egyéb büntető- 
jogi szabályok értelmezésénél. 

Mint a magánjogban, a büntetőjogban is előfordul azon- 
ban a jogalkotásnak az a fajtája, a mely a szükségképi és 
az esetleges közt átmenetet képez. Értjük azt az esetet, mi- 
dőn az élet által teremtett új esetek, illetve a judicaturában 
előálló irányváltozások nélkül is a törvény egyszerű alkal- 
mazása, a törvény első izbeni megértelmezése jogot teremt. 
Hisz a büntetőjog is operál, bár természetesen ritkábban 
olyan fogalmakkal, a melyek megállapítását a bíróra bízza. 
Ilyen fogalmak a gondatlanság, a mely a bűncselekmények 
egy nagy csoportjánál szerepel, ilyen továbbá az erőszak vagy 
a veszélyes fenyegetés, a ravasz fondorlat. A judicaturától 
függ, hogy ezen fogalmak körét hogy tölti ki és ennélfogva 
a judicaturától függ ez esetekben a büntetendő cselekmény 
definíciójának, illetve e definíció alkalmazási körének igazi 
megállapítása. Legérdekesebb példája ennek a Btk. 473. §-a 
szerinti hivatali hatalommal való visszaélés vétsége körében, 
melyet az a közhivatalnok követ el, a ki hivatala gyakorlatá- 
ban valakit tettlegesen bántalmaz, az a euriai határozat, a 
mely a bántalmazás fogalomkörének meghatározásához ada- 
lékot szolgáltat és kimondja, hogy a rendőr, a ki az elő- 
állított, de menni nem akaró egyént lökdösi, nem bántalmaz, 
ellenben ha arczul üti, akkor bántalmaz.^^^ Vagy hasonló a 
Btk. 475-ik §-a szerinti hivatali hatalommal való vissza- 
élésre (büntetendő azon közhivatalnok, a ki hivatali hatal- 
mával visszaél a végett, hogy valakit jogtalanul valaminek 
eltűrésére vagy elhagyására kényszerítsen) vonatkozó joggyakor- 

* L. Grecsák : Magyar döntvénytár, büntetőjogi kötet 1962. sz. 
jogeset. (Curia 7203/1897.) 

latban az a curiai határozat, mely szerint a rendőrség azon el- 
járása, hogy valakit arra kényszerit, hogy magát lefényképezni 
engedje, nem tartozik ezen § körébe. Ezen és hasonló ese- 
tekkel, épúgy mint a magánjognál, nem kell részletesebben 
foglalkoznom, mert a mennyiben a törvény világos értelmével 
szemben a jogi helyzetet a vádlott hátrányára nem súlyosbitják, 
azonnali visszaható erejük általános jogelvekbe nem ütközik. 

Már a törvény kétes értelmének megállapításánál a bün- 
tetőjogban csak akkor áll hasonlóan az eset, ha a biróí ma- 
gyarázat a definitio alkalmazási körét a törvény megállható 
értelmezésével szemben a vádlott javára megszorítja, vagy a 
deiinitión kívüli szabályokra vonatkozik. Ily esetekben a 
visszaható erő ellen kifogást tenni nem lehet. Más az eset, 
ha az értelmezés a kihirdetett törvény egy megállható és 
sokak által elfogadott értelmével szemben a defínitiót kibő- 
víti és azt tágabb körre alkalmazza. Ez az eljárás szemben 
találja magával a Btk. 1. §-át: ((bűntettet vagy vétséget csak 
azon cselekmény képez, melyet a törvény annak nyilvánító. 
Ez a gyakorlatot nem tartja vissza attól, hogy a magyarázat 
jogával éljen. De ha a magyarázat a definitio egyszerű értel- 
mét kiterjeszti vagy megszorítja, a definitio körét tágítja 
vagy szűkíti, akkor a létező tételes büntetőjogot változtatta 
meg. Ez áll már a jogalkalmazás legelső esetében is, de 
fokozottabb mértékben áll a büntető judicatura esetleges jog- 
alkotó működése körében, a midőn a joggyakorlat irányt vál- 
toztat és a definitio addig megszokott, meggyökeresedett 
magyarázatától eltérve, azt oly esetekre alkalmazza, a me- 
lyekre addig nem vonatkoztatták. Kétségtelen, hogy ilyenkor 
oly cselekmények, a melyek az előtt indifferensek voltak, 
bűncselekményeknek fognak tekintetni, vagyis n büntetőjogi 
judicatura a törvény szerepét kisajátította, új bűncselekmé- 
nyeket konstruált, új tilalmakat alkotott. 

mustrálják ezt a példák. 

A budapesti kir. büntető törvényszék fölebbviteli tanácsa 
abban a legutóbb történt esetben, a midőn a cselédet, a ki 
azzal a hazug ürügygyei, hogy atyja beteg, gazdájától eltá- 
vozott és máshoz szegődött, csalás miatt fogházbüntetésre 
ítélte, még pedig azon indokolással, hogy eljárása egyrészt 

ravasz fondorlatot képez, másrészt pedig gazdájának kárt 
okozott, mert az kénytelen volt más cselédnek többet fizetni, 
míg maga a tettes önmagának hasznot szerzett, mert új he- 
lyén nagyobb fizetést kapott, kétségtelenül kibővítette a csa- 
lás fogalmi körét, kitágítván úgy a ravasz fondorlatnak, mint 
a jogtalan haszonszerzésnek fogalmát és olyan esetet sorozott 
a 379. § alá, a melyet addig senki sem tekintett odatartozó- 
nak. Az osztrák büntetőbiróságok, mikor megállapították, 
hogy a telefoni közlés is nyilvános, <(mert a központból eset- 
leg bárki is meghallhatja » s így az osztrák büntetőtörvény 
489. és 491. §-ainak becsületsértési sanctiója alá esik, ha- 
sonlót tettek, ugyanígy a curia az 56- ik sz. büntetőjogi 
döntvényben, midőn kimondotta, hogy a polgárok választási 
joga elleni (a Btk. 185ik §-ában meghatározott) vétség a 
képviselőválasztás elrendelését megelőző időben is elhövet- 
hető. Mindezekben az esetekben oly cselekményeket, a me- 
lyeket az eddigi magyarázat nem tartott büntetendőnek, a 
a bíróság hatalmi szava bűncselekménynek nyilvánított és 
nyomban büntetett is; vagyis a jogszabály azonnal vissza- 
hatott a keletkezése előtt elkövetett cselekményekre is. 

A definitiók kiterjesztésének és egyszersmind a büntető 
judicatura irányváltoztatásának legklassikusabb példája azon- 
ban a Btk. B86-ik §-ának esete. E szakasz csalás miatt 
rendeli büntetni azt, a ki azon czélból, hogy hitelezőit meg- 
károsítsa, a bekővetkezó' haíó^df/i vé(/rehajtás elolt vagyoná- 
hoz tartozó értéktárgyakat elrejt, eltitkol, elidegenít, meg- 
rongál, adósságokat vagy jogügyleteket kohol. E definitiót 
mint köztudomású, a joggyakorlat néhány évtizeden át kö- 
vetkezetesen csak arra az esetre alkalmazta, a midőn a fel- 
sorolt cselekmények oly időben történtek, a mikor a hitelező 
javára már vé(/rehajtáf; volt elrendelve. Később megelégedett 
a kereset kézbesítésével, még később e nélkül is a többször 
engedett halasztás után történt károsító cselekménynyel, míg 
ma végre elérkezett a törvény helyes értelméhez, mely szerint, 
még ha lejárat előtt történt is az elidegenítés, elrejtés, de a 
lejárat tudatában, a csalás fönforog."^ 

* Lásd bővebben Dr. Balog Arnold: tTörvény és birói czimű 

Az előző két évtized gyakorlata egy egész kereskedői 
nemzedéket nevelt föl abban a tudatban, hogy minden ily- 
nemű cselekmény, ha « kellő időben » a perlés előtt történik, 
büntetlen. Az « érdekelteknek » tényleg jogi tudatába ment át, 
hogy ez a tételes jogrend és a kijátszott hitelezők már 
nem is mertek följelentést tenni. Egyszerre azután közmeg- 
lepetésre új jog született, a mely kellemetlen csalódásként 
hatott a törvényt és joggyakorlatot alaposan ismerő adósokra. 
Hogy másik esetét érintsem a büntetőjogi definitiók ki^ 
tágításának, a Btk. 247-ik §-ának 2-ik bekezdésében foglalt 
csábítás bűncselekményéhez a gyakorlat kezdetben megkí- 
vánta, hogy a tettes ne önmagának, hanem másnak számára 
csábítsa bűnre a gyámságára, gondnokságára, nevelésére, ta- 
nítására, felügyeletére bízott személyt,* míg ma már kiter- 
jeszti e §-t azon esetekre is, a mikor ily tényállás fönn 
nem forog.^ 

A definitiók kibővítésének körébe tartozik az a könnyelmű 
és immár teljesen meggyökeresedett apprehensió elmélet is, 
a mely a lopásnál, mihelyt a tettes a dolgot hatalmába ke- 
rítette, de még a helyszínét el sem hagyta és tetten kapa- 
tott, az elvételt és a bevégzett cselekményt megállapítja és 
ez által a kiséiietet a lopás köréből majdnem teljesen ki- 
küszöböli. Az idegen tulajdon puszta érintésének e túlszi- 
gorú büntetése, az idegen vagyon eme túlzott védelme élén- 
ken emlékeztet arra a büntetőjogi szabályra, a melyet vala- 
melyik emberevő népnél, gondolom az újseelandiaknál talá- 
lunk és a mely szerint : a ki az egyháznak szentelt vagyont 
a szent Tabut csak megérinti, halállal lakol. Vallási alapon 
megérthető és megbocsátható ez a szigor. Már bíróságaink 
eljárása kevésbbé számíthat méltánylásra. 



kötetében aA hitelezők megkárosítására irányuló vagyon átruházások » 
czimú tanulmányt (217. o.) és szerző czikkét: íA büntető sanctio kü- 
lönbségei csőd és fizetésképtelenség esetén » a Jogtudományi Közlöny 
1906. évi Iá. számában. 

* Lásd Büntetőjog tára IX. 395. Curia 6153/84 és Büntető jog 
tára XXXIV. 118. 

2 Lásd Büntetőjog tára XXXVII. 339. Curia 5035/98, 

Természetes, hogy a defínitiók körének eme tágítása 
rendszerint Hzigo7tfó jellegű. De lehet enyhítő is, ha t. L 
oly defínitióról van szó, mely egy másik büntetendő cse- 
lekmény tényálladéki köréből bizonyos eseteket kivesz és 
enyhébb elbánásban részesít. Ilyen a Btk. 126ik §-a (élelmi 
vagy élvezeti czikkek lopása). Midőn a Guria a 10 ik 
számú büntetőjogi döntvényben eme definitio alá tarto- 
zónak mondja ki azon czikkeket is, melyek csak bizo- 
nyos előkészítés által válnak emberi élelemre alkalmassá, 
a definitio körének kibővítése által a vádlottal szemben 
enyhít 

Másik eset a defínitiók körének szűkítése, midőn a bíró- 
ság úgy magyarázza a büntetőjogi definitiót, hogy az bizo- 
nyos esetekre, a melyekre eddig vonatkoztatták, nem terjed 
ki. Ilyen a 67-ik számú Tüh., mely szerint a rendőri ható- 
ságoknak hivatalosan eljáró őrségi közegei ellen elkövetett 
becsületsértés nem hatósági tag ellen irányai és így nem 
esik a Btk. 262. §-a alá. Tekintettel a büntetőjogi defínitiók 
természetére, az ilyen magyarázat rendesen enyhítő. De ismét 
ha oly defínitióról van szó, mely egy másik büntetendő cse- 
lekmény tényálladéki köréből bizonyos eseteket kivesz és 
enyhébb elbírálásban részesít, pl. a gyermekölésé, akkor az 
ily definitio megszűkítése a vádlottal szemben szigorító. így 
a hírhedt cariai 5-ik sz. Tüh., mely a gyermekölés köréből 
eliminálja és gyilkosság, illetve emberölés miatt rendeli bün- 
tetni a férjes nőt, a ki a házasság tartama alatt, de nem 
férjétől született gyermekét megölte, a vádlott helyzetét 
aránytalanul súlyosítja. 

De a judicatura irányváltoztatásai nemcsak a defínitiók 
alkalmazásánál, hanem a definitiókon kívüli egyéb szabályok 
körében is előfordulnak. Az így keletkező új jogszabályok 
nagyjában ugyanolyan szempont alá esnek, mint a magán- 
jogi jus cogens. Ilyen a judicatura által alkotott új jogsza- 
bály, a curiai 25. sz. Tüh., mely szerint a magánindítványt 
az életkorának 16ik életévét túlhaladott kiskorú helyett a 
törvényes képviselő is előterjesztheti. Ilyen a 49. sz. Tüh. a 
középmértékről, az 55. sz. Tüh., mely a kettős házasság el- 
évülési ideje számításáról intézkedik, vagy a Curia 1899-ben 

3662. sz. a. hozott ítélete,^ mely a 387. § szerinti csalásnál 
az inditványi határidőt újabb módon állapítja meg, mely új 
intézkedések valamennyien a vádlottra az addigi gyakorlat- 
nál ferhesehbek. 

Látnivaló, hogy a jndicatura új jogszabályai igen nagy 
részben szigorítanak. Ha elképzelünk egy vádlottat, a ki a 
döntvénytárt olvassa és cselekményeit időközönként a judi- 
catura valamely magyarázati stádiumához szabja, el kell 
ismernünk, hogy koronként igen szomorú és kellemetlen csa- 
lódások érhetik. És ha a vádlottak közül nem is sokan ol- 
vassák a döntvénytárt, nem lehet tagadni, hogy egy bizonyos 
meggyökeresedett judicatura ismerete, tudata, a nép közé is 
elterjed s ily esetekben a néha beálló irányváltozás a maga 
rögtöni visszahatásával az igazságtalanság vádját kelti föl, 
azt a vádat, hogy a cselekmény nem azon jogelv szerint 
biráltatik el, a mely elkövetésekor érvényben és esetleg a 
tettes tudatában is volt, hanem új elvek szerint. Hagyján, 
ha az új elv enyhébb. De ha szigorúbb, akkor eltagadhatat- 
lan az általános büntetőjogi alapigazságok megsértése. 

Van a Btk.-nek egy §-a, mely ha szószerinti világos 
értelmében vesszük, az egyszer megnyilvánult magyarázat 
szigorítását teljesen kizárja. Ez a § a második, mely szerint 
«ha a cselekmény elkövetésétől az itélethozásig terjedő idő- 
közben egymástól különböző törvények, r/yakorlat vagy sza- 
bályok léptek hatályba; ezek közül a legenyhébb intézkedés 
alkalmazandó)). E szerint a birói ^//aAorkíí változásánál is az 
volna a szabály, hogy mindenkor az enyhébb gyakorlat irányadó. 

Igaz, hogy a törvény meghozatalakor minden valószínű- 
ség szerint e helyen nem a birói gyakorlatra gondoltak, ha- 
nem az eddig érvényben volt régi büntető ^zokásjoijra. így 
hát, bár a törvény az antecedentiáktól független, ez érv ereje 
és fölhasználhatósága kétes. 

Mindamellett bármikor tapasztaljuk azt, hogy valamely 
adott esetben a gyakorlat az addigi törvénymagyarázatról 
szigorúbbra tért át és beleélve magunkat a vádlott lelki álla- 
potába, összehasonlítjuk az adott eset elbírálását az előbbi 

* Lásd Grecsák : Döntvénytár, büntetőjogi kötet 292. eset. 

esetekkel, önkénytelenül azon érzés fog bennünk föltámadni, 
hogy a törvény előtti egyenlőtlenség eme megnyilatkozásá- 
ban igazságtalanság lappang. 

Ha elemezni akarjuk ezt az önkénytelenül kiérezhető 
igazságtalanságot, következő eredményre játunk : 

Teljesen mellőzve azt a kérdést, hogy ethikailag van-e 
joga az államnak büntetni vagy nem és lényegileg csak azt 
tartva szem előtt, hogy büntetni czélszerü és büntetni az 
államnak hatahna van, azt találjuk, hogy e hatalom gya- 
korlásának tisztességes, becsületes és czélszerü módja nem 
lehet más, minthogy előre meghatároztatnak és törvény for- 
májában közhirré tétetnek a gyakorlás irányelvei és azon 
cselekmények, a melyekkel szemben a büntető hatalom mű- 
ködni fog. A büntető törvény ilykép a szabadság magna 
chartája, a bűntettes jogainak biztositója, a mi minden bün- 
tető codex első §-ában kifejezésre is jut. A bűntettes sub- 
jectiv szempontjából e közlés által az állam kötelezettséget 
vállalt arra, hogy újabb törvényi bejelentésig más, mint a 
büntető törvényben már megállapított cselekményeket bün- 
tetni nem fog. Ha már most a törvény hézagos vagy kétes 
volt, mihelyt egyszer az állam a birói magyarázat utján 
hivatalosan megnyilatkozott, azzal az állam már lekötötte 
magát az illető magyarázat irányában is és a bűntettes jogo- 
san tartja ezt a magyarázatot irányadónak és szabja ahhoz 
cselekedeteit. Ha most az állam ezt a magyarázatot egyszerre 
minden előzetes bejelentés nélkül megváltoztatja, szigorúbbá 
teszi és ezt a nagyobb szigort az 1. §. daczára nyomban 
alkalmazza mindazon cselekményeimre, a melyeket az előbbi 
magyarázat hatályban létekor eshetőleg épen az előbbi ma- 
gyarázatban bizva követtem el, akkor jogosan panaszkodhat 
tom arró], hogy az állam a saját maga által már kinyilvá- 
nított alapelveket megszegi, hogy engem maga az állam, mely 
most másképen magyarázza a törvényt, mint az előtt, félre- 
vezetett és kelepczébe vitt, joggal panaszkodhatom arról, 
hogy maga az állam megfosztott engem azon normativumtól, 
melyhez cselekedeteimet szabhattam. A magyarázat változása 
által többé a büntető törvény nem tűnik föl ily normativum 
gyanánt, hanem úgy látszik, hogy cselekményeim követkéz - 

menyeit a bíróság egyéni fölfogása, illetve a birói önkény 
szabályozza. 

A bűntettes az ő egyéni subjectiv igazságossági szem- 
pontjából tehát joggal kívánhatja, hogy cselekményei fölött 
ne visszaható új szabályok, hanem előre megállapított és 
közhírré tett régi szabályok szerint ítéljenek. Ez felel meg a 
minimális, relatív igazságossági, követelménynek is. 

E ponton érünk el az wín fraudem legiso kérdéséhez. 
Ez szintén a joggyakorlat irányváltozása körébe vág. Mert a 
dolog természetében rejlik, hogy a törvény kijátszására irá- 
nyuló ügyleteket és cselekményeket kezdetben a judicatura 
nem ismeri föl és respektálja; csak mikor már nagyobb 
számmal lépnek föl a visszaélések, akkor változtat irányt a 
gyakorlat és találja meg a bnvó ügyletet vagy cselekményt, 
melyre azután a törvény szigorát alkalmazza. Fontosak ez 
esetek azért, mert ezeknél az, a mi a judicatura többi irány- 
változásainál csak esetleges, t. i. hogy az ügyfelek tudatosan 
a törvény bizonyos értelméhez, bizonyos magyarázatához 
tartják magukat, mindig szükségképen fönforog. Ez esetekben 
az ügyfél tulajdonképen nem is magát a törvényt játsza ki, 
hanem annak szószerinti értelméhez alkalmazkodva, — a ma- 
gánjogban legtöbbnyire színlelt ügyletek által, — annak intentíó- 
ját. így azután, a magánjog körében « a tőzsdejáték bizományi 
ügylet alakjába burkoltatik, az ágyassági szerződés szolgálati 
viszony formáját veszi föl, a kártyaadósságból kölcsön lesz, 
az uzsorakamat kikötése társasági vagy adásvételi szerződés 
mezébe öltözik a hitelezők kijátszására irányuló ügylet aján- 
dékozás vagy elidegenítési tilalom alakját veszi föl.*^ A gya- 
korlat eleinte nem fedezi föl a törvény kijátszásának szán- 
dékát és érvényesnek fogadja el a színlelt ügyleteket. A fel- 
ismerés természetszerűleg irányváltozást von maga után. így pl. 
a Guria 1887 február 10-én még oly ítéletet hozott, mely sze- 
rint bizományi viszonyban a megbízás szerinti adásvételi ügylet 
tőzsdei játék természete befolyással nem bir és a bizományos 
igénye megítélendő. Míg 1901 május 22-én ép ellenkezőleg 
kimondotta, hogy tőzsdejáték esetében az ügylet bizományi 

* Dr. Balog Arnold : Törvény és biró. 29. oldal. 

formája as, a mi teljesen közömbös és a bizományos jog- 
segélyben nem részesüL^ Ebsonló fejlődést látunk a kártya- 
áték közben adott kölcsönnél.*'^ 

A magánjogban a bíróság azon jogát, hogy az in fraudem 
legis ügyleteket, a törvény kijátszását megakadályozza, okvet- 
lenül el kell ismerni. A magánjogi perben két fél össze- 
ütköző érdekéről yan szó és a kijátszó ravasz fondorlata 
ellenében a másik fél okvetlenül megvédendő. Nem lehet 
engedni, hogy a ravaszság más kárára jogtalan előnyöket sze- 
rezzen. A törvény élét a szinlelt ügyletek ellen annyival is 
inkább lehet és kell fordítani, mert a magánjogban kíilön- 
ben is általános szabály, hogy a jó erkölcsökbe ütköző ügy- 
let bírói védelemben nem részesül, már pedig szigorúan véve 
a törvény kijátszása is a jó erkölcsökbe ütközik. Azután a 
magánjogban nem az egyén életéről, szabadságáról, becsüle- 
téről, egészségéről van szó, hanem csak vagyoni érdekéről. 
A ki a törvényt kijátszsza, az ismeri a törvényt és semmi ok 
vagy külön szabály nincs a magánjogban arra, hogy vele 
szemben a törvény egész szigorát ne alkalmazzuk. 

Már a büntetőjogi in fraudem legis-nél egészen máskép 
áll a dolog. Ennek az in fraudem légisének már természete 
is egészen más. Abban áll, hogy a tettes ismeri a büDiteto- 
törvényt és annak §§-ai illetve hézagai között ügyesen és 
óvatosan átsétál. A büntetőjogi definitót tehát csak annyiban 
játszsza ki, hogy azt a közszempontból nem kivánatos ered- 
ményt, a melyre vágyik, s a melytől a büntetőtörvény épen 
vissza akarná riasztani, eléri a nélkül, hogy egyenesen bele- 
ütköznék a hüntrtőförrénfjbc. Már ebből is látszik tehát, 
hogy ez az egyén fölöttébb óvakodik olyasminek elkövetésé- 
től, a mit a R T. tilt, sőt tulajdonképen lelkiismeretesebben 
és pontosabban tartja magát a törvényhez, mint az a becsü- 
letes ember, ki önkénytelenül becsületes a nélkül, hogy a 
törvénvt tudná. 

Ezt igazolják a példák: 



* Greesák: Maijyar döntvénytár magánjoo; IL, köielmi jog 169. 
és 171. sz. jogesetek. 

A Kbtk. 37-ik §-a Bzerínt «2 hónapig terjedő ekáris- 

sal büntetendő, a ki az ország, a társországok vagy az 

osztrák-magyar monarchiának nyilvánosan kitűzött czimerét 
^stgy zászlaját, úgyszintén, a ki a polgári vagy katonai ható- 
ságok által ezen minőségtik jelvényeid nyilvánosan használt 
zászlót vagy czimert meggyalázó szándékból bemocskolja, 
megrongálja vagy leszakítja*. Ezzel szemben nem régiben 
az történt, hogy valamelyik nemzetiségi ügyvéd a három- 
szinti magyar lobogót « meggyalázó szándékból » szamár há- 
tára teritette és fölbérclt egy embert, a ki a szamáron tilve 
és arczczal annak farka felé fordulva, végig lovagolt egyik 
vidéki város utczáin és a zászlót ily módon meghurezolta. 
íme a btintetőtőrvény kijátszásának egy characteristikns esete. 
Nyilvánvaló, hogy a 37. §-t alkalmazni nem lehet, mert a 
tényálladék lényeges elemei hiányoznak : Először nem forog 
fönn se bemocskolás, se megrongálás, se leszakítás, másod- 
szor nincs szó nyilvánosan kitűzött, vagy a hatóságok által 
nyilvánosan használt zászlóról. Ez az egy eset maga is két- 
ségtelenné tes2ii, hogy a Btk. kijátszásánál rendszerint maga 
a Btk. a hibás és sejteti azt is, hogy a büntető jogban nem 
igen lehet szó arról, hogy a törvény kijátszóival szemben is 
alkalmazzuk a törvényt, mert ez a Btk. 1. §-ával állana 
ellentétben. 

A büntetőjogi in fraudem legisre érdekes példa még a 
Zitelmann által,^ bár nem ebben az összefüggésben, emlí- 
tett serleg, a melyet a tettes szándékosan és jogtalanul a 
tengerbe dob. Az ingóvagyonrongálás definitiója szigorúan 
véve a magyar törvény (Btk. 418-ik §.) szerint sem alkal- 
mazható, mert megrongálás vagy megsemmisítés nem forog 
fenn. A tettes károsító cselekménye tehát a Btk. hézagai 
közt átbuvik.^ 

Ide sorolnám némely gyárosnak vagy kereskedőnek ai?t 
az eljárását is, hogy mivel a védjegytörvény (1895. XLI. t.-cz. 
8. §.) csak a védjegyet magát részesiti oltalomban, egyenesen 
a vevőközönség tévutrave.zetése czóljából más gyárosoknak 

* Lúdken im Recht, Leipzig, 1903. 

^ Zitelmann szeriuti sem büntethet^ az eset. 

Bfim védjegyét, hanem a védjegyeknek és ezimkéknek pusz- 
tán ^zinét, elhelyezési módját, továbbá az áru tartályait és 
<36omagolá8Í módját utánozzák és ily módon előidézik azt, 
hogy az ö árujuk ugyanazt az ősí^zbenyomást kelti, mint a 
másik czégnek az áruja. Ez által a védjegyoltalom csődöt 
mond, a védjegytörvény kijátszatik és a közönség sikeresen 
ésii. büntetlenül vezethető tévútra a büntetőtörvény hiányos 
defínioiójának megkerülésével. A fönnálló jog alapján, a mint 
azt különben a gyakorlat is tanusitja, itt sem lehet büntetni 
é& az idevágó visszaélések nagy elszaporodása nem törvény- 
kezési, hanem törvényhozási utón volna orvosolható. 

A büntetőjogi in fraudem legls-nek legérdekesebb pél- 
dája azonban a legközelebbi múltban történt és mindnyájunk 
előtt ismeretes Kalmár-féle felségsértési eset, mely abban 
állott, hogy a felségsértés miatt már elkobzott művet az 
inkriminált részek kihagyásával, melyeket azonban csillagok- 
kal jelzett, a szerző újra kiadta és elébe nyomatta az ügyészi 
vádiratot, mely az összes inkriminált részeket tartalmazta. 
A tendencia büntetlenül elérni ugyanazt az eredményt, a 
mely eddig büntettetett, nevezetesen a felségsértő részletek 
közlését, itt is nyilvánvaló. Mégis ez az eset az előbbiektől 
abban tér el, hogy nem a definitio hézagai közt búvik át a 
tettes, hanem a definitio összes tényálladéki elemeit létesíti 
egy mentő paragrafusban biztában. Ez a mentő paragrafus 
a sajtótörvény 14-ik §-a: «Ki az országgyűlés, a törvény- 
hatóságok, mindenféle törvényszékek és a törvény által alko<- 
tott egyéb testületek iratait és azok nyilvános üléseit igazán 
és hiv szellemben közli, ellene a közlöttek tartama miatt 
kereset nem indittathatik.» Tény, hogy ez a védelem, a 
mennyiben a vádirat közlése igazán és hiv szellemben tör- 
tént, megáll és félő, hogy ez esetben az egyik törvény, a 
felségsértés defínitiója kijátszását megakadályozni egyértelmű 
a másik törvény, a 14-ik § kijátszásával. A két első fok föl 
is mentette a vádlottat, a Guria elitélte, még pedig a sajtó- 
törvény 27-ik §-ára való hivatkozással, mely szerint, a ki az 
elmarasztaló itélet által sújtott elmeművet a sajtó utján újra 
közzéteszi, vagy árulja, a szerzője ellen hozathatott legna- 
gyobb büntetéssel fog illettetni, a mely §, mint a Curia 

kiemeli; nem tartalma miatt bünteti a sajtóköi:leményt» iiainem 
bünteti magát a közlés tényét» az ítélt dologgal szemben 
tanúsított daczot. Minthogy ez a § az egyéb sajtó vétségéktől 
egészen elkülönítve az eljárási szabályok közt van elhelyezve, 
a Curia abban a véleményben volt, hogy a 14. §. erre nem 
vonatkozik. Vagyis a Curia akkor, mikor egy a vádlottat 
kimentő s egy a vádlottat sújtó jogszabály ütközött össze, 
az előbbinek körét szorította meg és az utóbbinak körét tágí- 
totta ki, holott az in dubio mitius elve és az a szabály, hogy 
a büntetőjogi definitiók szorosan magyarázandók, ezt nem 
engedné. Érdekes, hogy a Curia a büntetés kiszabásánál 
súlyosító körülmény gyanánt vette számba, hogy a vádlott 
mint jogtudós tettének büntetendő voltáról kétségben nem 
lehetett, holott előzőleg a két első foknak szintén jogot tudó 
birái a cselekmény büntetendő voltáról annyira kétségben 
voltak, hogy fölmentő ítéletet hoztak.* 

Az itt fölhozott esetekben és a hozzájuk hasonlókban 
tehát a vádlott, a ki a büntetőtörvényt kijátszsza, olyasmit 
követett el, a mit a törvény nem tilt, a mennyiben cselek- 
ménye büntetőjogi definitióba nem ütközik. A vádlott a tör- 
vényben bízva cselekedett és ha indító okai nem is tiszte- 
leiareméltók, a törvényt az államnak meg kell tartani. 

A büntetlenülhagy ás annál könnyebb a büntetőjogban, 
mert a sértett kártérítési igénye csak accidentális lévén és a 
bűntető per keretén kívül fölmentés esetében is érvényesül- 
hetvén, nem áll úgy, mint a magánjogban két ellentétes 
magánérdek egymással szemben, hanem az állam a vádlot- 
tal szemben. Ha a törvény kijátszásának adott esetét az 
állam egyszer megtorlatlanul hagyja, az nem lényeges baj, 
mert a jövőre úgy is segíthet magán jobb törvénynyel. Az 
államnak nem is a tettes megbüntetése a helyesen fölismert 
érdeke a büntető perben, hanem az igazságosság, a törvény 
betartása. A vádlott rendszerint ravaszsága által nem fog 
nevezetes előnyök birtokában maradni, hisz az ily jogtalanul 
szerzett előnyöktől polgári peruton is megfosztható, hanem 



* L: Grill-féle Döntvénytár II. év. XVI. füzet, 573. sz. jogeset. 
Curia 8153/190ri. 

egjazerüen büntetlen marad. A iboni móres i-hez hasonló 
általánosító jogszabály a büntetőjogban nines, sőt ép ellen- 
keiőleg külön jogszabály, a Btk. 1. §-a, az általánosítást, az 
analogízálását kizárja és a definitiónak szigorúan csakis a 
szorosan beleillő esetekre Taló alkalmazását engedi meg. 
A büntetőjogban az élet, szabadság, egészség, beesület maga- 
sabb érdekeiről van szó, s a vádlottak ezen érdekei védel- 
met igényelnek. 

Kimondhatjuk tehát, hogy a büntető judikaturában az 
in fraudem legis eonstructiónak sennni keverni valója nincs, 
A ki a törvényt megkerüli, az a definitiót is elkerülte és a 
deűnitiót erőszakkal ráhúzni nem szabad. 

Csak egyetlen egy eset van a büntetőjogban, a melyben 
azt lehetne hinni, hogy a bíró által megállapított in fraudem 
legis a büntetőtörvény alkalmazását vonja maga után. Értem 
az uzsora esetét, melyet büntetnek akkor is, ha a kölcsön 
színlelt adásvételbe vagy más ügylétbe búvik. De hát itt nem 
a kölcsön magánjogi ügyleti elnevezésének használata van a 
definitíóba foglalva, hanem a szorultság, könnyelműség, tapasz- 
talatlanság fölhasználása és az anyagi romlás előidézésére alkal- 
mas kikötések mellett való hitelezés. Nem a hitelezés neve, ha- 
nem a hitelezés ténye, a melyet minden elnevezéstől függetlenül 
a körülményekből állapít meg a biróság ; az ügyletnek a felek 
közt használt elnevezése itt ép oly közömbös, mint ha pl. a 
lopást, a tolvajok egymás között « dolgozás »-nak nevezik. De 
mi a legfontosabb, maga az uzsora-törvény 2-ik §-a a szín- 
lelt ügyleteket a definitíóba befoglalja, sőt súlyosabban ren- 
deli büntetni. Tehát a színlelt ügyletre nem a luegkevült 
uzsoratörvény alkalmaztatik, hanem az uzsoratörvény jó tör- 
vény, melyet megkerülni legalább is nagyon nehéz. 

Némileg hasonló az eset az 1890. évi II. t.-cz. a véd- 
jegytörvény, 25-ík §-nál, mely szerint nem zárja ki a cse- 
lekmény büntethetőségét, ha a védjegy csekély változtatással 
használtatik, úgy hogy a közönséges vevő tévedésbe ejthető. 
Itt is, úgy mint az uzsoránál maga a törvény mondja ki jó 
előre az in fraudem legis egy esetére a büntethetőséget, 
vagyis ez által maga a törvény az in fraudem legis eonstruc- 
tiónak a hiró (Utal vaJó alkalmaznmf fölöslegessé teszi s 

közvetve kizárja. Eme példák mutatják azt is, hogy az in 
fraudem legis oonstraotio csak a büntető jogszolgáltatásból 
van kizárva, de semmi akadálya sincs annak, hogy az in 
fraudem legis üzelmeket a törvény maga előre figyelembe 
vegye. Mikor a törvényhozó ezt teszi, akkor hallgatag elis- 
meri azt is, hogy e constructió alkalmazását nem tartja a 
büntető biró feladatának. 

A törvények jósága az, a mi a helyes fejlődés garan- 
tiája, a mi a fokozatos haladást és a judicatura jogalkotó 
fnnctiójának üdvös működését és a káros ingadozások elke- 
rülését lehetővé teszi. Úgy a magánjogban, mint a büntető- 
jogban a relatív igazságosság követelménye elsőrendű fontos- 
ságú. Hogy ezenfelül a jogszolgáltatás az anyagi igazságot 
íb legalább megközelítse, hogy a relatív igazságosság és az 
anyagi igazság után való természetes vágy egymással ellen- 
tétbe ne kerüljenek, azt a törvényhozó feladata elérni jó 
törvények által. Teljesen lemondani a birói jogalkotó fune- 
tióról a legjobb törvény mellett sem lehet, mert az élet fej- 
lődésével szemben minden törvény visszamarad. A szükség- 
képi jogalkotás mindenkor elő fog fordulni és az emberi 
gyarlóság folytán az esetleges is. Egyedül a törvényhozóra 
bizni a jogalkotó functiót különösen a magánjogban nem 
volna üdvös. A törvényhozás az érdekek harczának szintere 
míg a biró az érdektelen igazságot képviseli. A törvény- 
hozásban a laikus akarata dönt jogi kérdések fölött, a 
judicaturában a jogtudós biró bölcsesége. A törvényhozás 
működése, mely tudatosan indul neki valamely kérdés sza- 
bályozásának, sokkal inkább áll a perc uralma alatt és sok- 
kal inkább hajlandó eltekinteni a jog szerves előzményeitől; 
a biró, ki a szabályt csak alkalmazni óhajtja, de a kit ma- 
guk a jogesetek szinte saját tudtán kívül visznek bele a jog- 
alkotásba, a biró, ki az igazság légkörében él és a létező 
jogot nap-nap után alkalmazza, annak szerveid továbbfejlesz- 
tésére még alkalmasabb, mint a törvényhozó. 

Ez okoknál fogva, ámbár a bírói jogalkotás a peres 
felekre bizonyos káros hatást is gyakorol, s az átmenet ide- 

jén az igazságtalanság tüneteit mutatja, nem volna indokolt 
eme functióról teljesen lemondani. Viszont azonban nem 
csatlakozhatunk a szabad jogért küzdők táborához sem, a 
kik a biró jogalkotó functióját a végletekig akarják kiterjesz- 
teni és a törvény szerepét teljesen nullifikálni, a midőn sza- 
bályként a biró tetszésére biznák annak megitélését, hogy 
valamely törvényt alkalmazzon-e vagy mint nem időszerűt 
mellőzön. ^ Ily doctrina, — nehéz eldönteni, hogy akarva-e 
vagy akaratlanul — az absolutistikus törekvéseknek tár az 
igazságszolgáltatás terén kaput. Az a sokat emlegetett « sza- 
bad jog» is, a mely szerint a birónak ez esetben Ítélnie 
kellene, csak frázis, mely a szilárd jogrend helyébe a birói 
önkényt vagy ha jobban tetszik, az ezer és ezerféle egyéni 
fölfogás cháoszát teszi.^ 

A mai jogf elfogásnak az államhatalmak elválasztására 
vonatkozó fictiója és az a jogi hypokrizis, mely a biró jog- 
alkotó functiója felett átsiklik, ügyet sem vet a jogalkotó 
judikatura körében mutatkozó formai igazságtalansági tüne- 
tekre. De a lelkiismeretes tudománynak észre kell vennie és 
nem szabad elhallgatnia ezeket a jelenségeket. 

Más kérdés az, hogy lehet-e és mennyiben az igazság- 
talanság eme jelenségeit az igazságszolgáltatásból kiküszöbölni. 

Bár tulajdonkép nem annyira reformjavaslatokkal föl- 
lépni, mint inkább a jogélet bizonyos jelenségeit objectiv hű- 
séggel leírni volt czélunk, nem zárkózhatunk el attól, hogy 
röviden e kérdést is érintsük. 

A magánjogban vannak esetek, a melyekben a judica- 
túra által alkotott új jogszabály azonnali visszaható ereje 
teljességgel kikerülhetetlen. Ezek a fizikailag szükségképi jog- 
alkotó judicatura esetei. Az életviszonyok fejlődése által a 
felszínre dobott, eddig soha elő nem fordult új jogesetek ok- 
vetlenül eldöntendők, mert hisz a magánjogi viszonyban két 
küzdő magánérdek áll szemben és ezek között kényszerű kö- 

^ GnsBiis Flavius : Der Kampf um die Rechtswissenschaft, 41. old. 

- GnsBUs Flavius (Der Kampf um die Reclitswissenschaffc, 41. o.) 
nyiltaii ki is mondja: «Endlich in verzweifolt verwickelten oder nur 
quantitativ íraglichen Fállen soll nnd muss er (a biró) nach Willkúr 
entscheiden.te ' ' ' '- ' ■•■■■'■■■■■■ \' 

teiefisége a bírónak, -^ akár van a codexben ily irányú pa- 
rancsoló rendelkezés, mint a code civil sokat emlegetett 
4ik §-a, akár nincs, — rendet teremteni. A legtöbbször ez 
csak úgy lehetséges, hogy a régi jogot tovább fejlesztve, új 
jogszabályt alkot, melynek azonnali visszahatása ép az eset 
eldöntésének kényszerű szükségéből ered. Itt tehát in rerum 
natura fekszik a visszaható erő, mely azonban, mint már 
érintve volt, a felekre nem is fájdalmas. Már a jogérzetbeli 
Bzükségképiség, a kivételes jog alkotása esetében és a judi- 
catura irányváltozásainál, a magánjogban elvileg lehetséges 
volna, a visszaható erő valamely szabályozása. Legalább is 
az olyan új jogszabálynál, mely az uralkodó doctrina sze- 
rint, ha a törvényben jelentkeznék is, természeténél fogva 
nem hatna vissza. Például a kötelmijogi vagy házas- 
sági vagyonjogi szabályoknál. Ki lehetne mondani, hogy 
az adott esetre, a melynek vizsgálata alkalmával a 
bíróság arra az eredményre jutott, hogy a törvény 
eddigi magyarázata megváltoztatandó, vagy kivételes jog al- 
kalmazandó, az új jogszabály nem hat vissza ; valamint nem 
hat vissza a keletkezése előtti időből származó jogesetekre 
sem. Ez természetesen azzal járna, hogy az új kivételes jog- 
elv kimondása vagy a meggyökeresedett magyarázat megvál- 
toztatása nem egyszerű Ítélettel, hanem csak döntvénynyel 
történhetnék. Ha a biróság valamely eset vizsgálatánál be- 
látja, hogy a törvény eddigi magyarázata megváltoztatandó, 
akkor az esetet ugyan a régi magyarázat szerint döntené el, 
de egyszersmind nyomban intézkednék, hogy a jövőie nézve 
a kérdésben elvi jelentőségű döntvény hozassék, mely csakis 
a közzététele után keletkező jogesetekre alkalmaztatnék. 

Gyakorlatilag ily szabályozás ellen több ellenvetés tolul 
föl. Első sorban az, hogy megkötné az alsóbiróságok jogfej- 
lesztő tevékenységét és pusztán a felső fokokra terelné át ezt 
a működést. De hát a fősúly e tekintetben ma is a felső- 
bíróságon van és a kezdeményezés joga az új rendezés mellett rs 
megmaradhatna az alsóbiróságoknál. Több igazság van abban az 
ellenvetésben, hogy ily szabályozása megszüntetett igazságtalan- 
ság helyett újabb igazságtalanságot hozna be : az új jogszabály 
áldását épen az nem érezné, a ki azt kiküzdötté. Ez a jog- 
si 

fejlődést is megbénítaná, mert senkinek sem állana érdé- 
kében, új jogssabályokat kiküzdeni. 

El kell ismerni, hogy ebben bizonyos igazság rejlik, 
mert a jogfejlesztésben maga a fél és a félnek önérdeke ép 
olyan fontos, mint a biró, s az új jogszabály létrehozásában 
igen sokszor nagyobb az érdeme és fáradsága az ügyvédnek, 
mint a birónak. De ezzel szemben meg kell fontolni azt, 
hogy a mai rendezés mellett is rendszerint épen az, a kinek 
az új jogszabály kiküzdésében úttörő érdeme van, maga az 
új jogszabály hasznát nem érzi. A bíróságokat az új eszmé- 
nek nem lehet rögtön meghódítani, s így a gyümölcsöt azok 
fogják leszedni, a kik az úttörők után következnek. 

Azonban legalább a reménytől nem szabad megfosztani 
a feleket, hogy a jognak igazságosabb irányban való fejlesz- 
tésére vonatkozó törekvésük sikert arathat. Mert ha ez a re- 
mény eleve ki van zárva, akkor senki sem fog a felek közül 
az új jogszabály érdekében buzgólkodni. Egyedül a bíróra 
nem hárulhat a jogfejlesztés terhe, mert hisz a bíró már a 
szokás erejénél fogva inkább hajlik a régi joghoz való ra- 
gaszkodásra, mint a tovább fejlesztésre és az új jogszabály 
mindenkor inkább a felek küzdésének, mint a bíró spontán 
elhatározásának következménye. Az új jogszabályt az a fél, 
a kinek az érdekében áll, a bíróra érveinek erejével mintegy 
rákényszeríti. 

Kívánatos volna tehát, hogy a jogalkotó íudikatura visz- 
szaható erejének szabályozásakor egyúttal valami módot ta- 
láljanak arra, hogy magának a functiónak megbénítása elke- 
rültessék, illetve a félnek érdekében maradjon az új jogsza- 
bály kiküzdése. 

Lehetséges volna ez talán oly módon és akkor, ha az 
állam hajlandó lenne, az igazságosság érdekében külön 
anyagi áldozatot is hozni. Ebben az esetben szabályozhatná 
a kérdést úgy, hogy az új jogszabály nem hatna vissza sem 
az adott esetre, sem a keletkezése előtti időből való összes 
esetekre, hanem ezekre a régi jogszabály nyerne alkalmazást, 
azonban azt a felet, a ki az új jogszabályt kiküzdötte, a ki- 
nek esetében az megszületett, de csakis azt maga az állam 
kártalanítaná olyképen, hogy azt, a mit az új jogszabály ré- 
si 

yen ellenfelétől nyert Tolna, maga az állam adná meg neki. 
Ez a kártérítés tehát csakis a jogszabály első kikúzdőjét 
illetné és esak arra szolgálna, hogy a feleknek érdekében 
maradjon az új jogszabályért való küzdelem. Ilyen korlátok 
közé szorítva, a kártérítés, különösen az uralkodó doctriná- 
nak, a törvény visszaható ereje tekintetében elfoglalt állása 
Bzerint nem is róna valami nagy terhet az államra, mert 
hiszen ez az uralkodó nézet az egész személyjogban és örök- 
jogban, továbbá a családjog túlnyomó részében, s egy igen 
csekély kivételtől (dologi jogok szerzése és elévülés), elte- 
kintve az egész dologjogban is, a törvénynek általában vissza 
ható erőt tulajdonit. így hát a jogélet még számbajöhető te- 
rületein új jogelv a judicaturában egy évtized ' alatt alig egy 
néhány keletkeznék és így évtizedenként egy-két ily első 
esetben volna szó kártalauitásról. 

Mindamellett, bár az igazságosság érdekében az állam- 
tól nagyobb áldozat hozatalát is méltán el lehetne várni, 
mégis azt hiszem, még nagyon hosszú ideig ki van zárva, 
hogy az állam az igazságosságnak minden ponton való érvé- 
nyesülését oly fontosnak találja, hogy ily kártérítés adásáról 
komolyan lehessen beszélni. 

Mindenesetre ily szabályozás azt a vitát, a melyet az 
irodalomban a jogalkotó judicatura ellen némelyek még most 
is folytatnak,*^ eldöntené, mert az igazságtalan jelenségeket, 
a melyek e judicatura működését kisérik, eltüntetné, a nél- 
kül, hogy magát e működést lényegesen korlátozná. Ily sza- 
bályozás mellett természetesen az ítélet föladata lenne meg- 
állapítani, hogy a pervesztes fél allegátái döntvény hozatalát 
teszik szükségessé és a döntvénynyel egyidejűleg intézked- 
nék a bíróság az állami kártérítés mérvének meghatározása 
iránt 

Addig is, a míg ilyen intézkedések tétetnének, a magán- 
jogban is legalább oda kellene hatni, hogy a visszahatásban 
rejlő igazságtalanságot lehetőleg enyhítsük. Módot nyújtana 
erre a perköltségek kérdése. Egyszerűen fel kellene hatal- 



* Lásd pl. Dr. Adolf Mathiae : Der Wille dee Geeetzes, Wien, 
12. és köv. oldal. 

mazní a birót, hogy mindazokban az esetekbeii, a mikor az 
a fél, a ki pervesztes lett, a fönnálló jogban bízva, jóhisze- 
műleg bocsátkozott perbe, s így tulaj donkép a per keletkezé- 
seben a hiba nem őt terheli, a költségeket megszüntet- 
hesse. Ez igazságos volna, mert legalább a két fél kö- 
zött arányos osztozást jelentene a jogbizonytalanság terhé- 
ben. Csak a biróság bölcs belátásának kellene tágabb tért 
engedni és lehetővé tenni, hogy a teljesen pervesztes felet is 
mentesíthesse a költségtől. A jelenleg érvényben lévő jog- 
szabályok ezt nem engedik, mert a sommás eljárás 111. §-a, 
sőt a tervezet 431. §-a is: «ha alperes a perre okot nem 
szolgáltatott » ide nem vonható, amennyiben nem a költségek 
megszüntetését, hanem a nyertes félnek költségben való ma- 
rasztalását engedik meg, egész más föltételek (alperesi kése- 
delem hiánya, illetve beismerés az első tárgyaláson) esetében. 
A büntetőjog körében a legfőbb érdek az állam által 
közzé tett normativumnak betartása, a büntető törvény 1. és 
2. §§>ainak tiszteletbentartása. A büntető perben szigorúan a 
legális definitiókhoz kell magunkat tartani. Eme defínitiók 
körének kibővítése az 1. §-t sértené. A defínitiók körében a 
szükségképi jogalkotó judicaturát sem lehet elismerni, illetve 
nem lehet elismerni, hogy a büntetőbiró a felmerülő teljesen 
új bűncselekményekkel szemben szükségképen köteles vagy 
jogosult volna, új jogot alkotni.* Ha az élet új bűncselek- 
ményeket teremt, a melyekről a büntető törvény nem provi- 
deált, akkor a biró nem tehet mást, minthogy fölment és a 
törvényhozó föladata lesz, a jövőre nézve az esetek megbün- 
tetéséről gondoskodni, míg annak, hogy már az első föl- 
merülő esetben is lakoljon a tettes, semmi kényszerű szük- 
sége nincs. A büntetőjogi egyéb jogszabályok, pl. az indít- 
ványi jog körében már a szükségképi jogalkotás sincs elvileg 
kizárva. Feltétlenül elismerendő és nagyfontosságú tényező a 
biró jogalkotó működése a definicziók körében is, mindany- 



* «Ferner fordert es die Siclierheit des Staatsbürgers, dass nur 
das Ge'setz massgebend sei für die Strafbarkeit eiiier Handlungi mondja 
igen helyesen Paul Krüclf'mann. (Die Entfremdun<? zwischen Recht und 
Volk. Leipzig, 1899, 35. o.) 

nyis^or, a mikor a törvényt a vádlottria enyhébb irányban 
fejkszti tovább és semmi kifogás sem merülhet fel az ellen, 
hogy az ily enyhébb új magyarázat rögtön visszahasson az 
adott eset elbirálására^ hisz az «in dübio mitius» a büntető- 
jog alapelve és a hol két eltérő magyarázat találkozik, ott a 
«dnbium» fenforog. Az enyhébb felfogás alkalmazását külön- 
ben is a Btk. 2. §-a is indokolja. 

Más a helyzet a szigorító új jognál. Elvileg, a mint az 
in íraudem legis oonstruetióját teljesen kizárja az 1. §., úgy 
tiltja ezt a szigorítást, tiltja a definitiók körének kiterjeszté- 
sét is. Mégis előfordulhat, hogy egy bizonyos definitiót a gya- 
korlat helytelenül, túlságosan megszorítólag magyarázott. Nem 
lehet ilyenkor eltiltani, hogy a gyakorlat a törvény helyes 
értelméhez visszatérjen s ezáltal az eddig gf/akorolt tételes 
jognál szigorúbb új jogot alkosson. A szigorító irányváltoz- 
tatást, tehát a büntető judicaturából még sem lehet teljesen 
kizárni. De itt már a leghatározottabban meg lehet és kell 
kívánni, hogy az új szigor az adott esetre ne hasson vissza, 
hanem arra az addigi enyhébb gyakorlat alkalmaztassék. Ha 
a biróság az eddigi magyarázatnál szigorúbbat tart indokolt- 
Qak, úgy azt jogában legyen megalkotni, de a visszaható erő 
a második §-nak megfelelően legyen szabályozva. A szigorító 
új magyarázat megalkotását tehát az alsóbiróság csak kezde- 
ményezheti, de a megalkotásnak csak a legfőbb biróság lehet 
az alanya, csak a döntvény az eszköze. A döntvény közhírré 
tételéről ép oly módon kellene gondoskodni, mint a törvény- 
nél és a benne foglalt új jogelvet csak az azután történő 
esetekre alkalmazni. "^^ 

Addig is azonban, míg ily lényeges átalakuláson menne 
át a büntető judicatura, nagyon is indokolt, hogy mindazon 

* Az az elv, hogy a büntető törvény neintudása nem mentség, 
nem jogi axióma, hanem csak ' czélszerűségi elv. Nagyon nehéz 
volna minden esetben azt vizsgáim, hogy a tettes ismerte-e a bűntető 
törvényt és tudatosan szegte-e azt meg ; e nehézségek miatt e tudat 
bizonyítását a törvény elengedi, de azért a büntetés formai, minimális 
igazsága a büntető törvény közzétételében és lényeges intézkedéseinek 
közismert voltában rejlik, mert ez által lesz az quasi társadalmi szer- 
ződésen alapulóvá. 

esetekbeDy a melyekben a gyakorlat a törvényt az eddiginél 
szigorúbban magyarázza és büntetendő cselekménynyé decla- 
rál olyasmit, a mi az addigi magyarázat szerint nem volt az, 
vagy súlyosabb büntetési tételt alkalmaz olyasmire, a mire 
eddig enybébb szabályt vontak, vagy a mikor csak compli- 
kált jogi Gonstructiók útján jut el az elitélő határozatig, a 
büntetőjogi bizonytalanságot, a tettes jogellenessé^i tudatának 
tökéletlenségét legalább is enyhítő körülmény gyanánt vegye 
figyelembe, mert ha a büntető törvény nem tudása mentsé- 
get nem is, de enyhítő körülményt igenis képezhet. 

Magánjog és büntetőjog tehát a jogalkotó judicatura 
szempontjából, bár sokban egyeznek, de mégis nem esnek tel- 
jesen azonos elbírálás alá. Azonban a biró jogot teremtő 
functiójának mindegyikben megvan a maga lényeges szerepe. 
£ szerep mellett nem mehet el a jogtudomány és a törvény- 
hozás behunyt szemmel. E functiót meg kell látni, létezését 
be kell ismerni, a vele összefüggő jelenségeket tanulmányozni, 
a fönforgó igazságtalanságot észrevenni és a helyzetet lehe- 
tőleg javítani kell, hogy folytonos és kitartó munkával elér- 
hessük azt a czélt, hogy a jog fejlődésének útját ne jelöljék 
többé az egyének áldozatai, ez a fejlődés ne rójon egyesekre 
aránytalan terhet, hanem a jog uralma legyen egyúttal ax 
igazságosságnak mindeneket átfogó uralma is 

Dr. Wittmann Ernő: 

T. Teljes-ülés 1 

Az előadó úrnak igen nagy érdekességű előadásához csak 
egy pár szóval kívánok hozzászólani. Igen érdekes volt az a 
nagyszámú eset, a melyeket az igen t. előadó úr ismertetett 
igen érdekesek voltak azok a következtetések, melyeket 
a felhozott esetekből az igen t. előadó úr levont. De mind- 
azonáltal, legnagyobb sajnálatomra, mélyen t. barátom con-^ 
clusióit el nem fogadhatom. Első sorban is megjegyzem, hogy 
az előadó úr abból indult ki, hogy létezik a jogban egy 
olyan szabály, mely szerint a visszaható erejű törvények — 
nem tudom, föltétlenül-e vagy bizonyos tárgyaknál föltétele- 
sen — tilosak. Ilyen jogszabályt én el nem ismerhetek. 

Dr. Szladits Károly: Értelmezési szabály. 

Dr. Wittmann Ernő: Akár mint értelmezési szabályt, 
akár mint jogszabályt, ilyent felállítani nem lehet. A múlt 
század filozófusainak, a kik a velünk született jogok elméle- 
tét gyönyörű szépen kifejtették, volt egyik nézetük, hogy épen 
úgy mint a magánjogban, a büntetőjogban is van az embe- 
reknek egy velük született joguk és pedig ez a velük szüle- 
tett joguk az, hogy a cselekmény elkövetésekor fennálló tör- 
vények szerint ítéltessenek meg. Ez azonban az újabb szoci- 
ológiai felfogás szerint tévedésen alapul. A jog alkalmazásá- 
nál, az igazságszolgáltatásnál nem szabad első sorban és 
nem szabad teljesen az egyén érdekéből kiindulni; nem az 
egyén érdeke a fontos, hanem első sorban fontos az öss^Cr 
ségnek, a köznek érdeke. És ez az a pont, a hol szemben 
áll a múlt; íac^iyidjualistikus felfogásával a mi 3zocialistikus, 

87 



'^' 






\ 



/ 

I 



48 

communistikus felfogásunk. Ha elfogadjuk ezen tételt, azon 
eredményre kell jutnunk, hogy nem olyan nagy méltányta- 
lanság az, ha egy új jogszabály valakire első ízben alkal- 
maztatik. Nem olyan nagy méltánytalanság különösen azon 
okból, mert minden új jogszabály hosszú időre előre veti a 
maga árnyékáfc a kor erkölcsi felfogásában. Ha egy új bün- 
tetőtörvényt hoznak, akkor az a Gsele]imény, a melyről a biró 
kimondja, hogy ezentúl büntetendő, a köznek erkölcsi fel- 
fogása szerint már sokkal előbb erkölcstelen cselekménynek 
volt minősítve és az ilyen cselekvény elkövetőit tisztességes, 
becsületes embernek nem tekintették és igen igazságos, hogy 
a törvényhozó az ilyen erkölcstelen egyéneket bünteti. Nem 
hiszem, hogy valaki felszólalna az ellen, ha hoznának egy 
törvényt, a mely a kerítést, a melylyel nálunk olyan enyhén 
bánnak el, szigorúbb büntetéssel sújtaná és az iparszerű ke- 
ritőket az országból kitiltaná és nem hiszem, hogy bárki fel- 
szólalna az ellen, ha a törvény azt mondaná, hogy az ipar- 
szerűség megállapítására elegendő az, hogy az illető a mai 
naptól visszafelé számított 10 év óta űzi már és űzte tehát 
tíz olyan éven át is, a midőn még nem volt büntetendő cse- 
lekmény a kerítés mestersége. Nem szólalna föl senki ezen 
törvény ellen, mert a cselekmény erkölcstelen voltát a tár- 
sadalom már tíz év vagy már hosszabb idő óta elismeri és 
csak mindenki örülhetne annak, ha a törvényhozó sanctióval 
ruházná fel a társadalom erkölcsi ítéletét. Ugyanígy van ez 
a magánjogban is. A törvényhozó, a biró tulajdonképen csak 
a társadalmi felfogást definiálja és viszi át az életbe, illető- 
leg az életben meglevő ezen felfogást szabályként kimondja 
és ezért ott sincsenek olyan nagy méltánytalanságok, hogy 
ha az újabb jogszabály mindjárt az első esetben alkalmaztatik. 
De még egy körülményre akarom felhivni a t. teljes 
ülés figyelmét. Midőn a jogalkalmazás által alkotott jog- 
szabályokról beszélünk, tekintetbe kell venni mindig ezen 
jogszabályok speciális természetét. T. i. ezen jogszabályokra 
nézve azután igazán nem lehet mondani, hogy léteznék egy 
föltétlen ellentét, egy hirtelen változás a múlt és jelen kö- 
zött; nem képzelhetek olyan fejlődést, a mely, hogy úgy 
mondjam, hasonlít a létrához, nem képzelhetek fejlődést, 

melynél az egyes fejlődési Btádiuiuok nem függnek össze, 
hanem az egyes fokok közt hiány van, mint a létra fokai 
között. Nem képzelhetek ilyen fejlődést, mert a fejlődés fogalma 
a foljiionosság fogalmával egyezik; csupa apró kis változás, 
a melyeket mi, a kik nem vagyunk képesek a fejlődést egész 
alaposan megfigyelni, talán észre sem veszünk és csak a 
nagyobb szakokat vesszük észre, de ezen folytonosság a fej- 
lődésből sohasem hiányozhatik ; ez a folytonosság a fejlődés 
fogalmának szükségszerű alkotó eleme. Ebből következik, 
hogy ha a biróság egy új jogtételt kimond, a mely egy öt 
év előtti jogtétellel szembeü mint új jelentkezik, akkor ezen 
két tétel között számos olyan eset van, a mely ugyanazt a 
jogtételt előkészítette, a mely a régi jogtételnek mindig egy- 
egy darabját megváltoztatta és végre a biró, a ki ezen új 
jogtételt kimondotta, ezen számos apró változást codifikálta. 
Például nem jutott a kir. táblának vagy a curíának eszébe 
egyszerre az, hogy a mai naptól fogva a munkaadó felelős- 
ségé kiterjesztetik és hogy tegnap még úgy volt, ma pedig 
így lesz. Hanem közben számtalan esetet méltóztatik találni, 
a mely számtalan esetben a kir. tábla és a curia a eulpa 
fogalmát kiterjesztő módon magyarázta, mindjobban kiter- 
jesztette, végre annyira terjesztette ki, hogy minden cselek- 
vés culpoBus volt, a melyet a munkaadó elkövetett. Szóval, 
miután a jogtételek lassan fejlődnek és nem alakulnak ki 
hirtelen, nem lehet arról beszélni, hogy igazságtalanság volna 
az, hogy az új jogtétel visszahat rögtön az első esetben. De 
végül nem is tudok elképzelni egy a maitól különböző álla- 
potot ; nem tudom elképzelni, hogy a biró egy esetben azt 
mondja, hogy a társadalmi igazság az volna, hogy úgy Ítél- 
jek, de nem itélek, ós bár megengedem, hogy most igazság- 
talanság történik, de holnaptól kezdve Ígérem, hogy tisztes- 
séges leszek; holnaptól fogva az igazság szabadon fog érvé- 
nyesülni. Ezt elképzelni nem tudom, mert úgy érzem, hogy 
az igazságszolgáltatásnak nem szabad az egyesek érdekéből 
kiindulnia, hanem az igazságszolgáltatásnak alapulnia kell az 
összesség érdekén. 

Dr. Balog Arnold: 

T. Teljes-üléfl! 

Magához ezen rendkívül érdekes előadáshoz ebben a 
momentumban még tulajdonképen nem tudok hozzászólani, 
mert a tárgyalt théma olyan tágkörű és egyszersmind anj- 
nyira nehéz problémát ölel fel, hogy valósággal könnyelmű- 
ség volna így rögtönösen, első hallásra ezen nehéz kérdés- 
ben állást foglalni. Különösen nehéz volna azon mindenesetre 
új eszmékkel szemben, a melyeket az előadó úr t. barátom 
concrét javaslatok alakjában is formulázott ; a melyek közül, 
őszintén szólva most néhány előttem meglehetősen idegen- 
szerűnek tűnik fel. Azon ideák, a melyeket az előadó úr 
tárgyalt, mozgató ideái ma a jogtudománynak. Hiszen tud- 
juk, hogy a törvény és biró viszonya nemcsak Magyarorszá- 
gon, de különösen Franczia- és Németországban egész htera- 
turát idézett fel. Hogy csak egy legújabban megjelent művet 
említsek, egy német professor a jogalkalmazás művészetéről, 
a törvény és biró viszonyáról egy vastag 500 oldalas kötetet 
adott ki, a melyben iparkodik concrét útmutatásokkal szol- 
gálni azon irányban, hogy a törvényt hogyan alkalmazzuk és 
törvény nem létében az új birói jogot hogyan alkossuk meg. 

A tárgyalt anyag nehézsége oka annak, hogy csak néhány 
észrevételt teszek a t. előadó úr dolgozatára^ néhány meg- 
figyelést hozok fel az ő eszméi kapcsán. 

Az igen t. előadó úr előadásában egyet nem láttam dis- 
tingválva és ez az, hogy mi az az új jogszabály és mikor 
tér el tulaj donképen a biró az eddigi jogszabálytól, mikor 
alkotja meg az új jogot. Ha a törvény szavait veszszük, ak- 
kor természetesen új jogszabály' mindaz, a mi a törvény 
szavaitól eltér, azonban ez voltaképen egy praktikus tekin- 

tétben értéktelen megkülönböztetés volna. Nem tudjuk, hogy 
az első vagy a második, vagy a tizedik, huszadik birói hatá- 
rozatot tekintsük-e az új jogszabályt tartalmazó, megalkotó 
joggyakorlatnak, különösen, ha azok nem teljesen conformok^ 
hanem közöttük bizonyos fejlődési fokozatok vannak, a mint 
ezt Wittmann barátom ezen vonatkozásban helyesen kiemelte. 

Az előadó úr javaslata az, hogy ha a biró az eddigi 
jogszabálytól eltér, akkor bizonyos módon, döntvény útján 
kell az új jogszabályt proklamálni. Már most ki mondja meg 
azt, hogy mi a jogszabály akkor, a midőn törvény nincs. 
Tudjuk, hogy magánjogunk nagy része codifíkálatlan, tehát 
birói gyakorlaton alapszik; hogyan fogjuk tehát megállapí- 
tani, hogy mikor tért el a biró az eddigi jogszabálytól, tehát 
mikor áll ott be a döntvény szükségessége ! 

A második megfigyelésem az, hogy lényeges megkülön- 
böztetést kell tenni — igen helyesen mondta a t. előadó úr 
Í8 — a magánjog és a büntetőjog között. A büntetőjog tel- 
jesen eltérő természetű, tehát tulajdonképen egy előadás 
keretébe a kettő be sem foglalható. A büntető törvény ki- 
mondja, hogy nulla poena sine lege és nuUum crimen sine 
lege; a polgári biró rendelkezésére azonban analóg jog- 
szabály nem áll. A büntető biró ezen szakasz alapjftn fel- 
ment, tehát tulajdonképen az esetet el sem bírálja. A pol- 
gári biró az elébe kerülő jogesetet magától el nem utasít- 
hatja; minden esetnek el kell döntetnie, nem a törvény 
megkerülésével, hanem jobbra vagy balra. 

Wittmann Ernő azt mondja, hogy a mikor a joggya- 
korlat eltér az eddigi jogszabálytól, mondjuk a joggyakorlat- 
ban nyilvánuló jogszabálytól, ez mindig egy bizonyos fejlő- 
dési folyamatot tételez fel. Erre két megjegyzésem van : Az 
első az, hogy tényleg mindig fejlődési folyamat megy végbe 
in merítő, azonban a nagyközönség előtt megjelenő jogsza- 
bály tulajdonképen nem mutatja ezt a fejlődési folyamatot, 
hanem a biró még mindig a régi jogszabályt alkalmazza, 
tehát biró is, közönség is abban a hitben van, hogy a régi jog- 
szabály alkalmaztatott, holott a bíróság a tényállást olyképen 
állapítja meg, hogy a jogszabály legyen alkalmazható, hogy 
a végeredmény az intendált megoldásnak megfeleljen. A ma* 

gam résééről íh bizonyos igas^ágtalanságot találok abban, 
hogyha a biró eltér a jogszabálytól és az á felet sújtja. Hogy 
azután ez az igazságtalanság kinek a hátrányára menjen : 
a köznek hátrányára, vagy az egyénnek hátrányára, ennek 
vitatásába ma bele nem bocsátkozhatom. A tételes jog tény- 
leg az, hogy ma az szenved, a kinek hátrányára történt, 
tehát az egyén szenved a köznek érdekében. 

A birói jog gyakran nem fejlődik, hanem a nagyközön- 
ségre váratlanul átcsap egy másik jogra. Ez természetesen 
csak látszólag történik ilyen hirtelenséggel ; belül természe- 
tesen tulajdonképen egy fejlődési folyamat ez is; vannak 
ható okai, azonban nincsenek meg azok a fejlődési nyil- 
vánulások, a melyeket Wittmann dr. említett. 

Wittmann Ernőtől tehát abban térek el, hogy ő azért 
nem tartja igazságtalannak az új jogszabályt, mert a felek 
a fejlődési folyamatot észlelhetik, míg én ezt azokban az 
esetekben, mikor a fejlődésnek, a felfogás változásának nincs 
szemmel látható nyoma, igazságtalannak tartom. 

Hogy a kérdést megvilágítsam, néhány példával szolgálok : 
Húsz esztendeig állandó gyakorlata volt a törvény alapján 
a kir. Curiának, hogy sommás végzés ellen nincs perújítás. 
EgysMrre megfordult a gyakorlat és azt mondta ki a Curia, 
hogy a sommás végzés ellen van perújítás. Itt fogalmilag is 
ki van zárva a fejlődési folyamat, a melyre Wittmann dr. 
rámutatott. Egyszerűen megváltoztatta a Guria az álláspont- 
ját. A Curia a Bpts életbeléptetésének első szakában néhány 
hónapig azt mondta, hogy a Bpts 385. §-ának harmadik 
pontja alapján semmiségi panasznak van helye akkor is, 
hogy ha a 92. §. nem kellő mértékben alkalmaztatott'. Tehát 
mindig lett volna semmiségi panasznak helye, ha a vádlott 
a büntetéssel nincs megelégedve. Ki tudok mutatni csak a 
döntvénytárakból tíz esetet, de valószínűleg a Ouria irattárá- 
ból jóval többet is, a melyekben ezen tétel nyert alkalma- 
zást. Egyszerre egyszerűen az ellenkezőbe csapott át a Curia 
és kimondta, hogy pusztán az enyhítés kérdésében nincsen 
Bemmisógi panasznak helye. 

Hevesi barátom felhozta a kereskedelmi ügynökök kér- 
dését. Ezen kérdésben máról holnapra változott meg a judi* 

eatnra. 1904rig azt mondták, hogy a biztosítási ügynök az 
ajánlattevő meghatalmazottja és a kir. Gnria egy napon meg- 
hozta az ezzel homlokegyénest ellenkező határozatot, a mely 
szerint a biztosítási ügynök a biztositónak meghatalmazottja. 
Nem áll tehát korlátozás nélkül az, a mit Wittmann barátom 
mond, hogy a közönség a fejlődést tapasztalhatja, tehát ft 
változás nem éri váratlanul és nem igazságtalan az új jog- 
gyakorlat. 

Még egy megfigyeléssel kívánok szolgálni az előadásban 
tárgyalt kérdéshez. 

Mikor a judicatura változik, gyakran a bíróság jogpoli- 
tikát csinál. A legtöbb esetben nem azt látja be a bíróság, 
hogy a törvényt eddig helytelenül értelmezte, hanem azt, 
hogy az a jogszabály, a melyet ő eddig alkalmazott, akár a 
törvény értelmezésének nevezzük, akár állandó gyakorlatnak : 
ma nem felel meg az élet követelményeinek. Hogy az előbbi 
példát ismételjem, évtizedeken át látta a kir. Guria és tá- 
madtuk mi ügyvédek perekben is, a jogirodalomban is a 
bírói gyakorlat azon képtelenségét, hogy a biztosító társulat 
által kiküldött ügynököket a bíróságok az ajánlattevő fél 
meghatalmazottjának vették. És addig döngették a kaput, a 
míg engedett, kinyílt és a kir. Curia me^yőződött arról, 
meggyőződött különösen az áldozatok százainak és ezreinek 
panaszaiból, hogy ezen a judicaturán változtatni kell s egy- 
szerűen megváltoztatta a jogszabályt. Mondjuk ki nyíltan: 
a Curia új törvényt hozott, a melynek az volt az alapja, 
hogy az eddigi jogszabályt a Curia inopportunusnak tartotta, 
tehát a legfőbb bíróság jogpolitikát csinál. 

Ugyanezt láttuk a kereskedelmi törvény 320. §-ának, 
valamint a rendelkezésre bocsátásra vonatkozó szakasz értel- 
mezésénél és ugyanezt tapasztaltuk a pactum reservati do- 
minií kérdésénél és számos egyéb kérdésnél is. 

Még egy példát vagyok bátor felhozni. Előbb rámutat- 
tam a Bpts 385. §-ának harmadik pontja alapján kifejlődött 
két ellentétes joggyakorlatra. Most ezzel szorosan összefüg* 
göleg rá kell még mutatnom arra, hogy a semmiségí pana- 
szok bejelentése körüli felfogás minő ható okok következté- 
ben változott meg. A Guríánál eleinte, a míg a 385. §. har- 

madik pontját rendkivúl liberálisan értelmezték, épen olyan 
liberálisan értelmezték a semmiségi panaszok bejelentésére 
vonatkozó jogszabályokat is, a mennyiben^ ha a vádlott ügy- 
védje azt mondta, hogy a 385. §. L a) pontja alapján sem- 
miségi panaszszal élek és ezt azután kifejtette a semmiségi 
panasz indokolásában, vagy ennek alapja kitűnt magából a 
védbeszédből vagy a főtárgyalás menetéből, a Guria elfogadta 
a semmiségi panaszt. Időközben változott a Guria judicatu- 
rája, mert a semmiségi panaszok ezrei és ezrei érkeztek a 
Guriára nígy, hogy a rossz hatásköri szétosztás miatt — 
(nem a miatt, mert a bejelentési rendelkezések rosszul let- 
tek volna formulázva, hanem egyszerűen azért, mert a járás- 
birósági ügyeket is felengedte a Bpts a Guriára), a Guria el 
volt özönölve semmiségi panaszokkal. A Guria azért zárta 
el a semmiségi panaszokat, mert nem birt azok áradatával; 
ezért hozta be ezen formalístikus judícaturát és ezért köve- 
telte meg, hogy a semmiségi panasz bejelentésekor már meg 
kell mondani azt, hogy a reviziót minő alapon kérik, hogy 
substantiálni kell a panaszt, mint az a bizonyos elvi hatá- 
rozat mondotta. Ezzel a Guria visszaható erőt gyakorolt a 
bűnvádi ügyekben és pedig nem is anyagi jogi kérdésben, 
hanem annál súlyosabb Bpts-i kérdésben. A védő és a vád- 
lott tudta azt, hogy a törvény alapján és a Guria judicaturá- 
jának alapján elég azt mondani: semmiségi panaszszal 
élek, ezért és ezért. A Guria judicaturájának fordulta után 
azonban az így bejelentett semmiségi panaszok ezreit a 
szó szoros értelmében legfőbb biróságunk magától elterelte. 
Jött ismét a jogirodalom és támadta a Guria ezen judicatu- 
ráját és ma ott állunk, hogy a Guria egy harmadik állás- 
pontot foglalt el, midőn kijelentette, hogy ha a semmiségi 
panasznak és az iratoknak összevetéséből kiderül, hogy a 
vádlott vagy a védő minő alapon használta a semmiségi pa- 
naszt, á Guria a semmiségi panaszt elfogadja, azonban nem 
fogadja el számos más esetben, különösen nem engedi meg 
a semmiségi panaszok kiterjesztését az indokolásban, vala- 
mint nem engedi meg azt, hogy a csak a paragrafusra való 
utalással bejelentett semmiségi panasz substantiáltassék ma- 
gában a semmiségi panasz indokolásában. 

Még egy anyagi jogi yisBzahatás esetét akarom elmon- 
dani és ez a pactum reservati dominii kérdése a büntető- 
jogban. Azért mondom el, mert ennek különösen érdekes 
momentuma van. Tudjuk jól, hogy a magánjogi judicatura 
Magyarországon nagyon sokáig a tulajdonjog fentartását nem 
ismerte el. Természetesen a büntetőbiró, ha az illető vevő 
részletre vett gépet vagy könyvet eladta, azt mondotta, hogy 
a tulajdonjogfen tartás a büntetőjog által sem ismerhető el 
és igy a vádlottakat felmentette. Az 1896-iki jogászgyűlésen 
a pactum reservati dominii kérdése tárgyaltatott és úgy olda- 
tott meg, hogy a pactum elismerendő. Körülbelül ezen idő- 
yel esik össze, hogy a magánjogi judicatura fordult egyet és 
ma a tulajdonjog fentartását elismeri. Mit tett most a bün- 
tetőjogi judicatura? Azt mondta, hogy mivel a magánjogi 
judicatura a tulajdonjog fentartását elismeri, most már mi 
is elismerjük és pedig a vádlott hátrányára. Tehát a büntető- 
jogi törvény nem változott, de a magánjogi szabály változott 
és a Magánjogi szabály változtával megváltozott a büntető- 
biró büntetőjogi szabálya is, nézetem szerint egészen hely- 
telenül. 

Eizekben voltam bátor néhány megfigyelésemet az elő- 
adásra vonatkozólag elmondani, egyszersmind nem tagad- 
hatom meg elismerésemet a t. előadó úrtól nemcsak tanul- 
ságos előadásáért, hanem azért is, hogy ezen kérdést ezen 
egyletben napirendre hozta és méltóztassék megengedni, hogy 
azon reményemet fejezzem ki, hogy ezen kérdés nem fog 
elaludni. 

Dr. Hevesi Illés : 

T. Teljes-ülés! 

Természetesen csak a legnagyobb hálával fogadhatom a 
fölszólaló uraktól, hogy szívesek voltak másféle szempontok- 
ból is megvilágítani a kérdést;, különösein pedig dr. Balog 
Arnold úrtól azt, hogy oly szeretetreméltó volt, hogy helyet- 
tem megfelelt dr, Wittmann úrnak bizonyos ellenvetéseire az 
átmenet kérdésében, midőn kimutatta, hogy igenis vannak 
esetek, a midőn nincs lassú fejlődés, hanem a midőn egye- 
nesen a legnagyobb ugrások vannak a judicaturában ; a midőn 
egy és ugyanazon kérdésben máról- holnapra egyszerre más 
álláspontra tér át a judicatura. De a midőn ebben Wittmann 
úrnak megfelelt, egyúttal megfelelt arra az ellenvetésre is, a 
melyet ő maga tett velem szemben, hogy t. i. ki mondja, mQg 
azt, hogy mi az új jogszabály és ki mondja meg ast, hogy 
hogyan lehet meghatározni az új jogszabályt? Ez a meghatá- 
rozás igen könnyű ép az ilyen esetekben, a mikprdr. Balog ']ir 
szerint is a régi és új gyakorlat közt az ellentét szembeszökő. 
Az új jogszabály visszahatásának fájdalmas volta, a melyről 
én beszéltem, ép ezekben az esetekben érezhető a legnagyobb 
mértékben, és épen ezek az esetek azok, a melyekre különö- 
sen vonatkozik előadásom, a midőn ilyen nagyon is észre- 
vehető Balog tagtársunk szerint is az ellentét. De ez ese- 
tekben könnyű is meghatározni, hogy mennyiben forog fenn 
új jogszabály. 

A mi dr. Wittmann tagtársunk felszólalását illeti, arra 
az idő előrehaladott volta miatt csak néhány rövid megjegy- 
zést kívánok tenni. Dr. Wittmann tagtársunk nagy sikerrel 
kelt ki ama nézet ellen, hogy a törvény visszahatása egy- 

áltálán kÍKárandó és hangoztatta, hogy nincs olyan jogsza- 
bály^ olyan elv, a mely szerint egyáltalában nem volna sza- 
bad, a törvénynek, vagy jogelvnek visszahatni; helyesen 
mondta, hogy ez a letűnt idők ásatag maradványai közé tar- 
toeikvagy azokhoz hasonlít. Én is elismerem, hogy nincsen 
ilyen elv, az csak az őskorban volt, azonban nem is állítot- 
tam, hogy ilyen elv van, és nem is követeltem, hogy egy- 
általában sohase hasson vissza a jogszabály. Mert egyrészt 
vázoltam az uralkodó doctrinának a visszaható erő tekinte- 
tében elfoglalt álláspontját, másrészt csak úgy mellesleg 
vetettem oda, hogy általában azon a véleményen vagyok, 
hogy a visszahatás mindig fájdalmas, tehát csak fontos okból 
hasson vissza a törvény. Ebben pedig a visszahatásnak abso- 
lut tilalma nem foglaltatik és így ebben a tekintetben én és 
Wüttmann tagtárs úr egyetértünk. 

Az átmenet kérdésében Wittmann úr szerint mindig 
előreveti árnyékát az új jogszabály és ennélfogva indokolt, 
hogy az visszahasson, mert a biró a korszellemből merít. 
Erre vonatkozólag utalok arra, a mit előadásomban kifejtet- 
tem, hogy a birói meggyőződést, a bírói korszellemet milyen 
szépen megczáfolta a munkásbiztosítás, illetőleg a kártérítési 
felelősség kérdésében a hivatalosan megnyilatkozó törvény- 
hozási korszellem. Ez az egy példa is elegendőképen mu- 
tatja, hogy a korszellemmel és a közmeggyőződéssel érvelni 
nem lehet. Hogy átmenetek nem mindig lehetségesek, azt az 
irán3változtató judicatura körében a fölolvasásomban elő- 
soroltakon kivül dr. Balog tagtársunk volt szíves igen kiváló 
példákkal illustrálni ; ezért én csakis a jogérzetbelileg szük- 
ségszerű, illetve kivételes jogalkotásra vonatkozólag jegyzem 
meg azt, hogy átmenetek ott sem létezhetnek, mert ha fel- 
merül egy újabbfajta igény, a milyen pl. annak a munkás- 
nak igénye, a ki az üzem veszélyessége folytán szenvedett 
balesetet, ott csak két alternatíva lehetséges. Az első néhány 
esetben következetesen elutasítják öt keresetével, később 
azonban a bíróság lelkében diadalra jut az a meggyőződés^ 
hogy ez az egészen sajátszerű új igény kivételes elbírálást 
igényel és így azután az ötödik vagy hatodik esetben meg- 
nyeri a munkás a pert; ha itt átmenetet! lehetet találni, 

akkor egyáltalában nincBenek dolgok, a melyek között ellen- 
tét van. Hiszen épen az a nehéz dolog az ítélkezésben is 
és a jogtudományban is a jogesetek megoldása terén, hogy 
vagy megnyeri a felperes a pert, vagy elveszti és a kettő 
között átmenet nincs. Már pedig a felekre vonatkozólag épen 
e tekintetben érezhető a jogszabály hatása. A félre nézve az 
a fontos, hogy megnyeri-e vagy elveszti-e a pert, és tagad- 
hatatlanul igen gyakran előfordul, hogy a judicatura eddigi 
álláspontja szerint elvesztette volna, a létező álláspont sze- 
rint pedig megnyeri azt. Ez az ellentét rá nézve és a 
másik félre nézve mindig elég fontos és ezen ellentét kap- 
ósán igen könnyen határozható meg itt is, hogy a gyakorlat- 
ban nyilvánuló jogelv új-e vagy nem. 

A büntetőjog körében dr. Wittmann tagtárs úr azt a 
nézetet említette, hogy a korszellem itt is előreveti árnyékát 
és hogy semmi kifogásunk sem volna például az ellen, ha 
megbüntetnék a kerítőt. Nekem sem volna az ellen kifogá- 
som, ha olyan törvényt hoznak, a mely elrendeli a keritő- 
nek akármilyen szigorú megbüntetését. De hogyha nincs 
erre vonatkozó defínitió és ha a büntető bíró az első para- 
grafus daczára, a mely szerint büntettet vagy vétséget csak 
azon cselekmény képez, a melyet a törvény annak nyilvánít, 
megbüntet valakit, akkor minden korszellem és közmeggyöző- 
dés ellenére is kétségtelen, hogy a büntetőjog egyik leg- 
fontosabb alapigazságát sértette meg, a mely nemcsak lég- 
ben úszó elv, nemcsak szürke theoria, hanem legfőbb biz- 
tosítéka az egyéni szabadságnak. 

Ezzel az alapigazsággal szemben pedig hiába hivatkozik 
dr. Wittmann úr a közérdekre, mert hiszen az egyéni sza- 
badság megoltalmazása maga is közérdek. 

Még kevésbé lehet érvelni a közérdekkel a polgári perre 
vonatkozólag. Ott nem közérdekről, hanem két fél összeütköző 
magánérdekéről van szó, melyek közt igazságosan, a létező 
és normativumként kinyilvánított jognak megfelelően, meg- 
nyugvást keltő módon kell dönteni. A « közérdek » phrázisá- 
val épen nem lehet tehát megindokolni azt, hogy a bírói új 
jog azoD tereken is visszaható erővel bírjon, a melyeken az 
uralkodó doctrina még a törvénynek visszaható erejét is ki- 

zárja. Sőt épen a polgári perben nincs is fontosabb közérdek 
a döntés relativ igazságosságánál. 

Ezek után, bár nem tekintem egy fölolvasás keretében 
a gyakorlati élet szempontjából egyszer s mindenkorra vég- 
legesen megoldhatóknak ezeket a nagy kérdéseket és tiszte- 
letben tartom mindenkinek nézetét, mégis legyen szabad ki- 
jelentenem annyit, hogy álláspontómat az eddigi érvek által 
megdöntöttnek nem tarthatom. 

